Δημοσιεύτηκε στις Φεβρουάριος 21, 2019 από\tΜε Άλλα Μάτια\tin Απόψεις – Παρεμβάσεις\nΤο τελευταίο διάστημα έχουν πραγματοποιηθεί πολλές διαμαρτυρίες με αφορμή την με Αρ. Πρωτ. 220703/Δ3/21-12-2018 εγκύκλιο του Γενικού Γραμματέα του ΥΠ.Π.Ε.Θ. με θέμα: «Σύσταση ομάδων εκπαιδευτικής υποστήριξης μαθητών/τριών στις σχολικές μονάδες Πρωτοβάθμιας και Δευτεροβάθμιας Εκπαίδευσης», με την οποία ζητά από τις σχολικές μονάδες να προχωρήσουν σε σύσταση τριμελών ομάδων «για τη σύνταξη και την υλοποίηση του βραχυχρόνιου προγράμματος παρέμβασης, την εξειδίκευση των βασικών αξόνων των Ε.Π.Ε. των μαθητών, όπως οι άξονες αυτοί περιγράφονται από τα Κ.Ε.Σ.Υ. στις εκθέσεις αξιολόγησης, σε συγκεκριμένους βραχυπρόθεσμους και μακροπρόθεσμους στόχους, καθώς και την υποστήριξη και την παρακολούθηση της εκπαιδευτικής και ψυχοκοινωνικής πορείας των μαθητών». Και όπως πολύ σωστά αναφέρει σχετικό δημοσίευμα: “οι εκπαιδευτικοί, μέσω των Ομάδων Εκπαιδευτικής Υποστήριξης αναλαμβάνουν την ευθύνη να κάνουν την πρώτη διάγνωση να διαμορφώσουν και εφαρμόσουν βραχυχρόνια Εξατομικευμένα Προγράμματα Εκπαίδευσης (Ε.Π.Ε.) σε μαθητές που χρήζουν ειδικής εκπαιδευτικής υποστήριξης”. Δηλαδή καλούνται να αντικαταστήσουν τη διεπιστημονική επιτροπή και στη συνέχεια να εφαρμόσουν εκπαιδευτική παρέμβαση, χωρίς όμως να έχουν στα χέρια τους επιστημονική διάγνωση”. Οπότε ξεκάθαρα γίνεται μετακύλιση της ευθύνης για τη διάγνωση (!) και το χειρισμό των μαθητών με αναπηρία ή και με ειδικές εκπαιδευτικές ανάγκες στους εκπαιδευτικούς της γενικής αγωγής χωρίς καμία παρέμβαση ειδικού επιστήμονα!. Οι εκπαιδευτικοί της γενικής αγωγής, όπως είναι αυτονόητο, δεν έχουν τη γνώση, τη κατάρτιση, την εξειδίκευση και την εμπειρία να διερευνήσουν, να αξιολογήσουν και να υποστηρίξουν μέσα από οποιοδήποτε πρόγραμμα μόνοι τους παιδιά με αναπηρία, αναπτυξιακές διαταραχές, μαθησιακές δυσκολίες. Επίσης όλη αυτή η διαδικασία μέχρι να ολοκληρωθεί έχει ως αποτέλεσμα να χάνεται πολύτιμος χρόνος όσον αφορά τη παρέμβαση που θα πρέπει να γίνεται στους μαθητές αυτούς μέσα στο σχολείο.\nΣε μια πολιτισμένη χώρα η διάγνωση και η αξιολόγηση μαθητών με ειδικές εκπαιδευτικές ανάγκες και αναπηρίες θα έπρεπε να αποτελούσε αναπόσπαστο μέρος της εκπαιδευτικής διαδικασίας, η οποία θα προηγούνταν της έναρξης της σχολικής ζωής του μαθητή. Δηλαδή όλοι οι μαθητές και οι οικογένειές τους, πριν ξεκινήσουν τη σχολική τους ζωή, θα έπρεπε να γνωρίζουν το σχολείο στο οποίο θα πρέπει να φοιτήσουν, και το είδος της εκπαιδευτικής υποστήριξης που χρειάζεται να λάβουν, όπως παράλληλη στήριξη, τμήματα ένταξης, ειδικό βοηθητικό προσωπικό, μικρά τμήμα διδασκαλίας. Και από κανένα σχολείο δε θα έπρεπε να απουσιάζει η ειδικότητα του σχολικού νοσηλευτή, όταν πια τα ατυχήματα μέσα στα σχολεία είναι καθημερινότητα και τα κρούσματα επιληψίας έχουν αυξηθεί ραγδαία τα τελευταία χρόνια. Αλλά και όλοι οι εκπαιδευτικοί θα έπρεπε να εκπαιδεύονται και υποστηρίζονται από ειδικούς επιστήμονες στον τρόπο που θα στηρίξουν και ενσωματώσουν ένα μαθητή με αναπηρία και ειδικές εκπαιδευτικές ανάγκες.\nΣτην Ελλάδα του 2019 θα πρέπει ο μαθητής με ειδικές εκπαιδευτικές ανάγκες και αναπηρία να ξεκινήσει το σχολείο, να αντιληφθεί και να αποδεχθεί η οικογένεια ότι το παιδί παρουσιάζει συγκεκριμένες δυσκολίες, να απευθυνθεί στους εκπαιδευτικούς του σχολείου, οι οποίοι, χωρίς να έχουν καμία κατάρτιση στην ειδική αγωγή θα πρέπει αυτοσχεδιάζοντας να παρατηρήσουν τον εν λόγω μαθητή, να εντοπίσουν τις δυσκολίες του, να τις αξιολογήσουν, να τις διαγνώσουν, να εφαρμόσουν βραχυχρόνιο πρόγραμμα παρέμβασης με συγκεκριμένους βραχυπρόθεσμους και μακροπρόθεσμους στόχους σχετικούς με την εκπαιδευτική και ψυχοκοινωνική πορεία του μαθητή… Ακόμη χειρότερα δε και χωρίς την έγκριση της οικογένειας, μπορεί πια ο Σύλλογος διδασκόντων να ξεκινήσει τη διαδικασία αυτή με όποιες αρνητικές συνέπειες μπορεί να συνεπάγεται κάτι τέτοιο για το μαθητή και την οικογένειά του. Στη συνέχεια, αν κριθεί (πώς;) απαραίτητο, να γίνει παραπομπή του περιστατικού στο ΚΕΣΥ για περαιτέρω διάγνωση και αξιολόγηση. Το ΚΕΣΥ κατόπιν θα καλέσει το μαθητή και την οικογένειά του για να γίνουν ορισμένες συναντήσεις προκειμένου να συλλεχθούν τα στοιχεία και οι πληροφορίες που χρειάζονται. Από το ΚΕΣΥ τώρα και κατ’ επέκταση και απ’ τη διάγνωση του μαθητή απουσιάζει η παιδοψυχιατρική και η αναπτυξιολογική αξιολόγηση, διότι οι συγκεκριμένες ειδικότητες δεν υπάρχουν σε αυτό τον οργανισμό! Έτσι η επιστημονική ομάδα που είναι ελλιπέστατη αποτελείται από: ψυχολόγο, που ευχόμαστε να είναι παιδοψυχολόγος, κοινωνικό λειτουργό, ειδικό παιδαγωγό, λογοθεραπευτή. Οι συγκεκριμένες όμως ειδικότητες έχουν το ρόλο της εφαρμογής προγραμμάτων παρέμβασης με βάση τη διάγνωση παιδοψυχιάτρων και αναπτυξιολόγων και τις κατευθύνσεις που δίνονται από αυτούς και όχι να προβαίναουν σε διάγνωση! Μιλάμε πολύ απλά για το απόλυτο θέατρο του παραλόγου ικανό να καταστρέψει ζωές μικρών παιδιών που είχαν την ατυχία να γεννηθούν σε μία χώρα που το εκπαιδευτικό σύστημα έχει εθιστεί στο να τα πετάει σε μια γωνιά σαν σκουπίδια, παριστάνοντας ταυτόχρονα ότι έχει κάνει το χρέος του!\nΚαι αφού κάποτε ολοκληρωθεί και συνταχθεί αυτή η όποια αξιολόγηση με τις όποιες ελλείψεις και σφάλματα και τις όποιες καθυστερήσεις, τότε και μόνο τότε ο γονιός δικαιούται να κάνει αίτηση, για παράδειγμα, για εκπαιδευτικό παράλληλης στήριξης ή για ειδικό βοηθητικό προσωπικό και να περιμένει στωικά πότε και άν και για πόσες ώρες θα παρασχεθεί αυτό. Και αν φυσικά έχει παρέλθει η ημερομηνία που μπορεί κάποιος να κάνει αίτηση, τότε θα πρέπει να περιμένει να αιτηθεί την επόμενη σχολική χρονιά. Στις περιπτώσεις των τμημάτων ένταξης τα πράγματα δεν είναι καλύτερα, πολλά σχολεία αναγκάζονται να λειτουργήσουν χωρίς αυτά αν και πληρούν τις προϋποθέσεις για τη δημιουργία τέτοιων τμημάτων, με αποτέλεσμα πολλά παιδιά είτε να μην υποστηρίζονται επαρκώς, είτε να αναγκάζονται να φεύγουν απ’ το σχολείο της περιοχής τους και να διανύουν χιλιόμετρα καθημερινά, προκειμένου να φοιτήσουν σε σχολείο που να υπάρχει αντίστοιχο τμήμα.\nΜέχρι πρότινος υπήρξε και μια ευνοϊκή ρύθμιση σε σχέση με την διχοτόμιση των μαθητικών τμημάτων, η οποία όμως τα τελευταία χρόνια έχει καταργηθεί με αποτέλεσμα παιδιά με αναπηρίες και ειδικές εκπαιδευτικές ανάγκες να φοιτούν σε πολυπληθή τμήματα διδασκαλίας (25-27 μαθητών). Ειδικότερα για μαθητές που είναι στο φάσμα του αυτισμού δεν υπάρχει καμία πρόβλεψη όσον αφορά τη δημιουργία μικρών τμημάτων διδασκαλίας, παρόλο που τα παιδιά αυτά δυσκολεύονται σε χώρους με πολλά άτομα γιατί συνήθως η ακοή και η όσφρησή τους είναι ανεπτυγμένη από 10-100 φορές περισσότερο σε σχέση με τους νευροτυπικούς συνομιλήκους τους. Δυσκολεύονται να αντιληφθούν τη γλώσσα του σώματος, να κατανοήσουν τα πειράγματα των συμμαθητών τους, να ξεχωρίσουν την κυριολεξία από τη μεταφορά. Έτσι λοιπόν με ή χωρίς παράλληλη στήριξη η διδασκαλία των αυτιστικών μαθητών σε τμήματα των 25-27 παιδιών καθίσταται σχεδόν αδύνατη, με αποτέλεσμα πολλά από τα συγκεκριμένα παιδιά να αποκλείονται της μαθησιακής διαδικασίας.\nΕλλιπές σύστημα αξιολόγησης\nΠρακτικά, μέχρι να γίνουν όλα αυτά ένα παιδί με σοβαρές δυσκολίες ή και αδυναμία να συμμετέχει στην εκπαιδευτική διαδικασία χωρίς υποστήριξη και ενημέρωση γενικότερα της σχολικής κοινότητας, μπορεί να περάσει πολύ μεγάλο διάστημα αβοήθητο, με σοβαρό κίνδυνο να χάσει μια για πάντα την επαφή του με το σχολείο και η κατάσταση να είναι μη αναστρέψιμη! Ο μαθητής που χρήζει ειδικής εκπαιδευτικής στήριξης βρίσκεται απαξιωμένος από το υπάρχον εκπαιδευτικό σύστημα, σχεδόν αόρατος, σχολικά αποκλεισμένος, είναι ένας μαθητής που οδηγείται σε αμάθεια και βιώνει το περιθώριο και το bulling απ’ το ίδιο το εκπαιδευτικό σύστημα.\nΣυμπερασματικά, είτε πραγματοποιηθεί η σύσταση ομάδων εκπαιδευτικής υποστήριξης μαθητών/τριών στις σχολικές μονάδες Πρωτοβάθμιας και Δευτεροβάθμιας Εκπαίδευσης, είτε όχι, ολόκληρο το σύστημα διάγνωσης, αξιολόγησης και υποστήριξης μαθητών με αναπηρίες είναι στην εφαρμογή του ελλιπές, προβληματικό, αναξιόπιστο αντιεπιστημονικό και αντιπαιδαγωγικό. Και θα συνεχίζει να είναι όσο οι δάσκαλοι γενικής αγωγής είναι αποκλειστικά υπεύθυνοι να διαγνώσουν (!) και να υποστηρίξουν σε πρώτο στάδιο (που είναι και το πιο κρίσιμο) παιδιά με αναπτυξιακές και μαθησιακές διαταραχές χωρίς καμία σχετική κατάρτιση, τα ΚΕΣΥ λειτουργούν χωρίς αναπτυξιολόγους και παιδοψυχιάτρους, οι διαδικασίες είναι τόσο περίπλοκες και χρονοβόρες, οι εκπαιδευτικοί παράλληλης στήριξης δε βρίσκονται στο σχολείο από την έναρξη της σχολικής χρονιάς έως τη λήξη της και για όλες τις διδακτικές ώρες, τα τμήματα ένταξης δε λειτουργούν, οι εκπαιδευτικοί δεν έχουν γνώσεις στον τομέα της ειδικής αγωγής και η διδασκαλία γίνεται σε πολυπληθή τμήματα διδασκαλίας, κυρίως για τα παιδιά που είναι στο φάσμα του αυτισμού.\n*Μαρία Λευτάκη, Κοιν. Λειτουργός,ιδρυτικό μέλος της ομάδας “Γονείς που διεκδικούν δημόσια παράλληλη στηριξη”


Αναρτήθηκε από mhtsos στις 4/29/2017 12:37:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/29/2017 12:36:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/26/2017 12:30:00 π.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/25/2017 09:56:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/25/2017 04:56:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/24/2017 04:44:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/23/2017 09:56:00 μ.μ. 1 σχόλια Σύνδεσμοι σε αυτήν την ανάρτηση\nΣε λίγο θα γίνει μια ακόμη απαίσια μάχη. Ποιός ξέρει; Μπορεί και να φθάσω στο σπίτι Σου απόψε. Δεν υπήρξαμε όμως ποτέ σύντροφοι μέχρι τώρα κι αναρωτιέμαι, αν θα με περιμένεις στην πόρτα Σου! Και να, να κλαίω! Και χύνω δάκρυα! Τί παράξενο! αχ, νά Σέ είχα γνωρίσει πιο νωρίς, Θεέ μου!\nΑναρτήθηκε από mhtsos στις 4/23/2017 09:09:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/18/2017 10:41:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/18/2017 10:40:00 μ.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/18/2017 12:30:00 π.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/17/2017 12:30:00 π.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/16/2017 02:00:00 π.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/16/2017 01:00:00 π.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/16/2017 12:00:00 π.μ. 0 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/14/2017 11:27:00 μ.μ. 1 σχόλια Σύνδεσμοι σε αυτήν την ανάρτηση\nΑναρτήθηκε από mhtsos στις 4/12/2017 09:18:00 μ.μ. 0 σχόλια Σύνδεσμοι σε αυτήν την ανάρτηση


Alco: Οριακή πρωτιά για την ΝΔ\nΓια τις ευρωεκλογές:\nΧρυσή Αυγή: 7,8%\n«Ανεξάρτητοι Έλληνες»: 3,9%\nΔΗΜΟΚΡΑΤΙΚΗ ΑΡΙΣΤΕΡΑ: 2,4%.\n«Χρυσή Αυγή»: 8,2%\n«Ανεξάρτητοι Έλληνες»: 4,5%\nΔΗΜΟΚΡΑΤΙΚΗ ΑΡΙΣΤΕΡΑ: 2,8%.\nΠροβάδισμα έχει ο Αντώνης Σαμαράς έναντι του Αλέξη Τσίπρα σε επίπεδο αξιοπιστίας. Στην ερώτηση «μετά τις πρόσφατες εξελίξεις ποιος πιστεύετε ότι δικαιώνεται για όσα έλεγε;» το 27% απαντά «ο Αντώνης Σαμαράς», το 20% απαντά «ο Αλέξης Τσίπρας», όμως ένα μεγάλο ποσοστό των ερωτηθέντων που φτάνει το 42% απαντά «κανένας».\nΑύξηση - «φωτιά» στα τιμολόγια της ΔΕΗ για το «τέλος ΑΠΕ»\nΑύξηση του τέλους χρηματοδότησης των ανανεώσιμων πηγών ενέργειας («ΕΤΜΕΑΡ»), που πληρώνουν οι καταναλωτές μέσω των λογαριασμών ρεύματος κατά 5 ευρώ ανά μεγαβατώρα για το 2014 προκύπτει από τις διατάξεις για την εξάλειψη του ελλείμματος του λογαριασμού ΑΠΕ που κατατέθηκαν χθες στη Βουλή με το πολυνομοσχέδιο του υπουργείου Οικονομικών.\nΌμως η απόφαση αυτή θεωρείται βέβαιο ότι θα επανεξετασθεί με βάση τα νέα δεδομένα που δημιουργούν οι διατάξεις του πολυνομοσχεδίου ώστε η αύξηση να περιοριστεί μεσοσταθμικά (σύμφωνα με την εισηγητική έκθεση του νομοσχεδίου) στα 5 ευρώ ανά μεγαβατώρα.\nΚαταργείται από 1η Ιουνίου η θεώρηση βιβλιαρίων υγείας\nΠρόσβαση στο «ασφαλιστικό» ιστορικό του από τον υπολογιστή του θα μπορεί να έχει κάθε εργαζόμενος, μέσω του συστήματος «Άτλας», που θα είναι 100% έτοιμο έως το τέλος του 2015.\nΟ υπουργός Εργασίας Γιάννης Βρούτσης παρουσίασε το Εθνικό Μητρώο Ασφάλισης-Ασφαλιστικής Ικανότητας, που έχει την επωνυμία «Άτλας».\nΠαρουσιάζοντας το Εθνικό Μητρώο Ασφάλισης-Ασφαλιστικής Ικανότητας, που έχει την επωνυμία «Άτλας», ο υπουργός Εργασίας Γιάννης Βρούτσης τόνισε πως κάθε ασφαλισμένος θα μπορεί να βλέπει την ψηφιακή απεικόνιση του συνόλου της ασφαλιστικής του πορείας, από την πρώτη στιγμή που θα εισέλθει στην αγορά εργασίας μέχρι και τη συνταξιοδότησή του.\nΥπογράμμισε μάλιστα πως η έκδοση και απονομή της, ακόμη και στις πιο σύνθετες περιπτώσεις διαδοχικής ασφάλισης, καθίσταται ζήτημα ημερών.\nΠάντως, από την 1η Ιουνίου 2014, καταργείται η θεώρηση των βιβλιαρίων υγείας.\nΗ επιβεβαίωση της ασφαλιστικής ικανότητας θα γίνεται πλέον on line με το σύστημα «Άτλας» από τους ίδιους τους παρόχους υγείας.\nΒΑΣΙΛΕΙΟΥ ΗΛΙΑΣ: (Πρόεδρος Τ.Κ. Χαραυγής Πωγωνίου)-«Αυτά έπραξα στην διάρκεια της θητείας μου και θέτω πάλι υποψηφιότητα για την θέση του προέδρου στις εκλογές του Μαΐου»\nΒασιλείου Ηλίας-Πρόεδρος Τ.Κ. Χαραυγής Πωγωνίου\nΓράφει ο Καψάλης Χάρης\nΣε πάρα πολλούς από εμάς τους απόδημους έχει δημιουργηθεί η εντύπωση πώς όλοι οι μόνιμοι κάτοικοι του χωριού μας περνούν την ώρα τους γυρνώντας από καφενείο σε καφενείο.\nΤο θέμα αυτό το συζήτησα και με τον πάρεδρο του χωριού μας κ. Βασιλείου Ηλία μόνιμο κάτοικο Χαραυγής πλέον εδώ και αρκετά χρόνια. Σας καταθέτω λοιπόν την συζήτησή μας (κατόπιν αδείας από τον ίδιο τον Βασιλείου Ηλία) για να βγάλετε και εσείς τα δικά σας συμπεράσματα.\nΕΡΩΤΗΣΗ: Ηλία εγκατέλειψες την πρωτεύουσα μετά από πολλά χρόνια παραμονής και εγκαταστάθηκες μόνιμα στο χωριό μας.\nΤι σε οδήγησε σε αυτή την πρωτοβουλία;\nΣυνεχίζει να σκοτώνει η γρίπη στη χώρα μας (113 οι νεκροί)\nΣύμφωνα με τα στοιχεία του Κέντρου Ελέγχου και Πρόληψης Νοσημάτων (ΚΕΕΛΠΝΟ), οι νεκροί από τη γρίπη έχουν φθάσει τους 113, ενώ οι ασθενείς που νοσηλεύονται σε Μονάδες Εντατικής θεραπείας ανέρχονται σε 42.\nΣυνολικά από την ημέρα που ξέσπασε το κύμα της εποχικής γρίπης, έχουν νοσηλευθεί 295 ασθενείς σε ΜΕΘ νοσοκομείων.\n«Λαϊκή Συσπείρωση Πωγωνίου»: Ομιλία-συζήτηση με εισηγητή τον υποψήφιο Δήμαρχο Πωγωνίου κ. Παναγιώτη Καραγιάννη, την Κυριακή 30 Μαρτίου 2014, ώρα 7:00 μ.μ. στον Παιδικό Σταθμό Καλπακίου\nΤην Κυριακή 30 Μαρτίου 2014, στις 7:00 μ.μ. σε αίθουσα του Παιδικού Σταθμού Καλπακίου θα πραγματοποιηθεί ομιλία-συζήτηση με εισηγητή τον Παναγιώτη Καραγιάννη, υποψήφιο Δήμαρχο Πωγωνίου με τη Λαϊκή Συσπείρωση, το ψηφοδέλτιο που στηρίζει το ΚΚΕ.\nΣτην εκδήλωση θα παρουσιαστούν τα πρώτα ονόματα που θα στελεχώσουν το ψηφοδέλτιο στο Δήμο Πωγωνίου.\nΒιογραφικό σημείωμα του υποψήφιου δήμαρχου με τη δημοτική κίνηση «ΡΙΖΟΣΠΑΣΤΙΚΗ ΠΡΩΤΟΒΟΥΛΙΑ ΠΟΛΙΤΩΝ ΓΙΑ ΤΟ ΠΩΓΩΝΙ» κ. Ζηκόπουλου Σταύρου\nΖΗΚΟΠΟΥΛΟΣ ΣΤΑΥΡΟΣ ΤΟΥ ΚΩΝΣΤΑΝΤΙΝΟΥ\nΕΚΛΕΓΜΕΝΟΣ υποψήφιος ΔΗΜΑΡΧΟΣ με τη δημοτική κίνηση «ΡΙΖΟΣΠΑΣΤΙΚΗ ΠΡΩΤΟΒΟΥΛΙΑ ΠΟΛΙΤΩΝ ΓΙΑ ΤΟ ΠΩΓΩΝΙ»\nΟ Ζηκόπουλος Σταυρός γεννήθηκε στο Μαζαράκι Πωγωνίου το 1949. Τελείωσε το Γυμνάσιο Ζίτσας και αποφοίτησε από το Λύκειο Μετσόβου το 1969.\nΣπούδασε στο οικονομικό τμήμα της Α.Β.Σ.Θ. Πανεπιστήμιο Μαμαδονίας στη Θεσσαλονίκη, απ όπου έλαβε το πτυχίο του Οικονομολόγου.\nΣυμμετείχε ως εργάτης τότε στην εξέγερση στο Πολυτεχνείο το 1973 και μέσα από το ΠΑΚ εντάχτηκε στο ΠΑΣΟΚ απ΄ όπου διαγράφτηκε το Γενάρη του 1977.\nΈκτοτε παρέμεινε ανένταχτος μέχρι το 2004 όποτε συμμετείχε στο ΣΥΡΙΖΑ ως Ανένταχτος.\nΤο 2012 έγινε μέλος του ΣΥΡΙΖΑ και συμμετείχε στο Συνέδριο του.\nΈκκληση του Περιφερειάρχη κ. Αλέξανδρου Καχριμάνη για άμεσους εμβολιασμούς ζώων πρόληψης της λύσσας\nΗ Ένωση Ηπειρωτών Ιλίου και ο Δήμος Ιλίου τιμά τους Ηπειρώτες ευεργέτες το Σάββατο 29 Μαρτίου 2014 και ώρα 8:00 μ.μ. στο Θέατρο «Μελίνα Μερκούρη»\nΑύξηση - «φωτιά» στα τιμολόγια της ΔΕΗ για το «τέλ...\nΚαταργείται από 1η Ιουνίου η θεώρηση βιβλιαρίων υγ...\nΒΑΣΙΛΕΙΟΥ ΗΛΙΑΣ: (Πρόεδρος Τ.Κ. Χαραυγής Πωγωνίου)...\nΣυνεχίζει να σκοτώνει η γρίπη στη χώρα μας (113 οι...\n«Λαϊκή Συσπείρωση Πωγωνίου»: Ομιλία-συζήτηση με ει...\nΒιογραφικό σημείωμα του υποψήφιου δήμαρχου με τη δ...\nΈκκληση του Περιφερειάρχη κ. Αλέξανδρου Καχριμάνη ...\nΗ Ένωση Ηπειρωτών Ιλίου και ο Δήμος Ιλίου τιμά του...


Γνωστόν τοις πάσι ότι βιώνουμε παγκόσμιο βιολογικό πόλεμο. Ελληνικέ λαέ επιστρατεύσου εκεί που βασιλεύει η αλήθεια, η δημοκρατία και η δικαιοσύνη, με απόλυτη πίστη στον ουράνιο Πατέρα μας. – Ευαγγελάτος Γεώργιος


Τελικά είναι σωστό να πίνουμε νερό κατά τη διάρκεια του φαγητού;\nΈνας γρίφος χωρίς απάντηση,\nΠριν μερικά χρόνια δεν θα μπορούσε να φανταστεί κανείς πως ένα από τα ερωτήματα που θα δίχαζαν την επιστημονική κοινότητα, θα αφορούσε στο κατά πόσο είναι σωστό να καταναλώνουμε νερό κατά τη διάρκεια του φαγητού.\nΗ γενική πεποίθηση αναφέρει πως η κατανάλωση πόσιμου νερού κατά το γεύμα, επηρεάζει το οξύ του στομάχου και καθυστερεί την διαδικασία της πέψης, αυξάνοντας πολύ τα ένζυμα της χολής.\nΟι γιατροί αναφέρουν πως τα αναψυκτικά, τα αλκοολούχα ποτά και γενικότερα τα κρύα υγρά είναι ιδιαιτέρως επιβλαβή κατά τη διάρκεια του φαγητού, μιας και μπορούν να προκαλέσουν γαστρεντερολογικά προβλήματα, κράμπες στομάχου και δυσπεψία.\nΑυτό είναι ένα ασφαλές συμπέρασμα στο οποίο συναινούν οι περισσότεροι γιατροί με κάποιους απλά να είναι πιο αυστηροί με το θέμα και άλλοι πιο ελαστικοί. Το ερώτημα ξεκινά στο πότε είναι ωφέλιμο να γίνεται η κατανάλωση νερού πριν και μετά το γεύμα. Από τις έρευνες προκύπτει πως η μισή ώρα πριν και μετά φαγητού είναι η καταλληλότερη και πιο ωφέλιμη ώρα.\nΑπό την άλλη πλευρά, όπως αναφέρεται, σε περίπτωση που ο οργανισμός μας είναι αφυδατωμένος, το να πιούμε νερό κατά τη διάρκεια του φαγητού αποτελεί επιτακτική ανάγκη. Τα προβλήματα, δηλαδή, που θα μπορούσαν να δημιουργηθούν αν έτρωγες αφυδατωμένος θα ήταν πολύ σοβαρότερα.\nΚατανοούμε πως κάπου εδώ περιπλέκεται το ζήτημα, οπότε το ιδανικότερο είναι να κρατάς διατηρείς τον εαυτό σου ενυδατωμένο καθόλη τη διάρκεια της ημέρας. Μισή ώρα πριν και μισή ώρα μετά το φαγητό, απόφυγε το νερό, τα αναψυκτικά και το αλκοόλ.


Lou bridal sandals Aphrodite | Collection:Νυφικά | 04-304-rbl\nΕξαιρετική επιλογή για μία πολύ εντυπωσιακή εμφάνιση. Ρομαντικό πέδιλο με πεταλούδες που αγκαλιάζουν υπέροχα το πόδι.Χειροποίητο προϊόν,κατασκευασμένο από royal blue ύφασμα,δερμάτινη εσωτερική επένδυση και έξτρα μαλακό πάτο. Το χρώμα,το ύψος και το πάχος του τακουνιού,μπορούν να προσαρμοστούν με ειδική παραγγελία. Επικοινωνήστε μαζί μας για το κόστος της ειδικής κατασκευής. +302310268899


TO ΧΑΟΣ ΔΗΜΙΟΥΡΓΟΣ ΤΟΥ ΚΟΣΜΟΥ | O ΚΛΟΙΟΣ ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome / Uncategories / TO ΧΑΟΣ ΔΗΜΙΟΥΡΓΟΣ ΤΟΥ ΚΟΣΜΟΥ\nTO ΧΑΟΣ ΔΗΜΙΟΥΡΓΟΣ ΤΟΥ ΚΟΣΜΟΥ\n9/28/2012 06:46:00 μ.μ.\nΟ ΔΙΦΥΗΣ ΣΥΜΠΑΝΤΙΚΟΣ ΕΡΩΣ\nΑπό τον ωραίο , φτερωτό , περιπόθυτον και γλυκύ Έρωτα των προγόνων μας φθάσαμε σήμερον στον αποστεωμένο και ανέραστο γέροντα , τον «άγιο Βαλεντίνο» των Καθολικών, προστάτη των ερωτευμένων. Τι σχέση έχει ο «άγιος» αυτός με τον Έρωτα ; Όση σχέση έχει η Ιερά Εξέταση με τον Ελληνικό Πολιτισμό. Για τους Έλληνες υπάρχουν δύο Έρωτες, ο Συμπαντικός ή Ουράνιος και ο Επίγειος Έρωτας.\nΟ πρώτος Έρως είναι υιός του Χάους και της Γης, ο δεύτερος είναι του Ερμού και της Αφροδίτης, ή του Άρεως και της Αφροδίτης. Ο πρώτος είναι αυτός που δημιουργεί τις ενώσεις(ύλης και ενέργειας) και κρατάει σε συνοχή το Σύμπαν, ενώ ο δεύτερος, ο γήινος και ανθρώπινος, γεννάει τη ζωή . Ο αρρωστημένος και καθυστερημένος εγκέφαλος των Ιουδαιοχριστιανών αντέστρεψε την έννοια του φυσιολογικού, του υγιούς και του καλού Έρωτα σε αμαρτία , ενοχή και κακό . Δαιμονοποίησε το ανθρώπινο σώμα και έβαλε την αιδώ και την αμαρτία στα σκέλη των ανθρώπων. Παράλληλα, δαιμονοποίησε και την ερωτική πράξη. Όπου όμως κι αν κοιτάξουμε στη φύση θα δούμε την αγαθοποιό ερωτική πράξη σαν την κορυφαία λειτουργία των πάντων.\nΧωρίς τον Συμπαντικό Έρωτα δεν θα είχε γονιμοποιηθεί το σωμάτιο(ωάριο) της Ήρας από την ακτίνα ενεργείας (σπερματοζωάριο) του Διός. Η δύναμη που τους ένωσε ήτο ο Συμπαντικός Έρως, τον οποίον είχαν ανακαλύψει οι πρόγονοι μας πολύ πριν τον ανακαλύψουν οι σύγχρονοι επιστήμονες με τα όργανα. Είναι η ελκτική δύναμη που φέρνει κοντά και ενώνει τα αντίθετα . Γι' αυτό ο Συμπαντικός Έρως-όπως άλλωστε και ο γήινος-διαπερνά ολόκληρο τον Κόσμο σαν βασική του ουσία και δύναμη και αποτελεί την βασική έννοια στην ύπαρξη, αλλά και στην φιλοσοφική σκέψη. Ο Έρως έχει μέσα του λογική διάταξη , διότι ενώνει εκείνα που μπορούν να ενωθούν(λ. χ το υδρογόνο με 2 άτομα Οξυγόνου, όχι όμως και με 4)και βρίσκεται μέσα στον Λόγο της ύλης και της ζωής. Ο ερωτικός δεσμός προκαλεί αίσθημα αγάπης στη φύση και εκδηλώνεται ως ευχαρίστηση εκ της ενώσεως, ή ως δυστυχία από την μη ένωση. Κάθε δε ένωση στην φύση δημιουργεί μια ευχάριστη δόνηση και ηδονή, που είναι έκφραση της αγάπης, ενώ συμβαίνει δυσάρεστη δόνηση από την μη ένωση, ή την παρά φύση τοιαύτη. Οι Έλληνες αγάπησαν τον Έρωτα, διότι είναι διαχρονικός και συμβάλλει στην φιλότητα και ένωση των αντιθέτων, εν αντιθέσει προς την Εριν, που προξενεί διχόνοια, φιλονεικία και διάσπαση . Το αντίθετο του Έρωτα είναι ο Αντέρως.\nΣτον έρωτα και στην αγάπη οφείλεται ό,τι υπάρχει στον Κόσμο, συμπεριλαμβανομένου και του ανθρώπου. Άφιλα και ανέραστα στοιχεία δεν ενώνονται, αλλά κι αν ενωθούν κάτω από πίεση διαλύονται εύκολα. Οι κοσμικοί λοιπόν νόμοι είναι και συμπαντικοί νόμοι , αλλά επιπροσθέτως είναι και ο Λόγος και η Αιτία του Διός και της Ήρας, που είναι οι αρχικές Ουσίες του Χαοτικού Σύμπαντος. Επομένως, η διάρκεια ζωής των ενώσεων αλλά και του Κόσμου εξαρτάται από την αναλογία και τον ερωτικό δεσμό. Το μέγεθος του σωματίου και ενεργείου που δημιούργησε τον Κόσμο, είναι απειροελάχιστο ή ασήμαντο μπρος στο το άπειρο Σύμπαν, και ισοδυναμεί σχεδόν με μηδέν . Παρ' όλα αυτά το απειροελάχιστο αυτό σωμάτιο και ενέργειο περιέχει μέσα του τεράστια πυκνότητα ικανή μετά την σύζευξη τους να φτιάσουν ένα ολόκληρο Κόσμο σαν τον δικό μας. [Ο Max Plank υπελόγισε ότι η πυκνότητα της ύλης στην πρώτη αρχή ήτο άπειρη, ήτοι 10 στην 94 η δύναμη γραμμάρια ανά cm.] Από αυτό το ελάχιστο σε διάμετρο και πυκνότατο σωμάτιο προέκυψε ο Κόσμος μας των διεκατομμυρίων Γαλαξιών.\nΣτις εσχατιές του Κόσμου μας με το Χάος διεξάγονται σκληρές μάχες με την Αντιύλη. Αυτές γίνονται ορατές από τους κεραυνούς άπειρης ενέργειας και λάμψης που στέλνουν ως εμάς εδώ, μετά από ταξίδι 14 δισεκατομμυρίων ετών [Αν δηλαδή μπορούσαμε να αντιστρέψουμε με την μηχανή του χρόνου και να ταξιδεύσουμε με την ταχύτητα του φωτός επι 14 δισεκατομμύρια χρόνια προς τα πίσω , δηλαδή προς το παρελθόν, θα βλέπαμε την Μεγάλη Έκρηξη.] Οι αστροφυσικοί έδωσαν στα φαινόμενα που συμβαίνουν εκεί πέρα την ονομασία «κβάσαρ» Στα σύνορα του Κόσμου μας με το Χάος η αδηφάγος αντιύλη ροκανίζει ακατάπαυστα τον υλικό μας Κόσμο. Είδατε κάπου τον θεό ; Κι' όμως οι αρχαίοι Έλληνες φιλόσοφοι που έβαλαν σε τάξη ακόμη και το Χάος, μπόρεσαν να τα σκεφθούν όλα αυτά τα φιλοσοφικά θέματα και να τα δώσουν αλληγορικά, αλλά με εκπληκτική σαφήνεια στην Ελληνική Αρχαιολογία : «Σύμφωνα με την Ελληνική Αρχαιολογία-οι αμαθείς και οι κακόβουλοι την λένε « Μυθολογία»- ο Ζευς αν και πολιορκούσε επί αιώνες την Ήρα, κατόρθωσε κάποτε, μετά από 3.000 χρόνια εντατικής δίνης και καταδιώξεως να την αποπλανήσει , χωρίς καν να το γνωρίζει ο πατέρας τους Κρόνος.» Ο καρπός της αποπλανήσεως είναι ο Κόσμος μας και η αποπλάνηση συμβολίζει την ανωμαλία που αυτός εκφράζει. Και η ανωμαλία συμβαίνει διότι οι Ουσίες (Ύλη και Ενέργεια) έχουν την τάση να διατηρούνται σε καθαρή μορφή και να απεχθάνονται την μείξη. [Σε αντίθεση με τους σύγχρονους βιαστές της φύσεως, που θέλουν να δημιουργήσουν μια παρά φύση μείξη του κόσμου και να μας μεταβάλλουν σε μαζοπολτό, ο φυσικός κόσμος έχει την τάση να επανέλθει στην προτέρα του καθαρή κατάσταση, νοσταλγόντας την κατάσταση του στο Χάος ]\nΟ Κόσμος μας κατά την σύλληψη του ήτο απείρως μεγαλύτερος , αλλά μετά την Μεγάλη Εκρηξη επανήλθε ένα μέρος του στην προτέρα αταξία του Χάους, λόγω της «επιθέσεως» της αντιύλης εναντίον της ύλης. Και συνεχίζει η Ελληνική Αρχαιολογία : «Μετά την αποπλάνηση έγινε ο Ιερός Γάμος εκ του οποίου γεννήθηκαν παιδιά. Αφού ό,τι εγονιμοποιείτο εκ του Ιερού Γάμου κατέληγε σε Κόσμο. Τα παιδιά των Συμπαντικών Ουσιών ήσαν όλα Κόσμοι, παρόμοιοι ή και διαφορετικοί (λόγω διαφορετικής αναλογίας κατά την μείξη Ύλης-Ενέργειας) με τον δικό μας » Συνεπώς δεν είμαστε μόνοι στο άπειρο Σύμπαν και στον αιώνιο Χωροχρόνο.\nΟ Όμηρος στην Οδύσσεια μίλησε για τον νόστο του Οδυσσέα να γυρίσει στην Ιθάκη. Παρότι του προσέφεραν η Κίρκη και η Ναυσικά πλούτη και παλάτια, αυτός δεν έπαυσε να σκέφτεται το κινδυνώδες ταξίδι της επιστροφής στην Ιθάκη . Τον ίδιο νόστο νοιώθουν και οι ομογενείς μας να επιστρέψουν κάποτε -έστω και πεθαμένοι- στην πατρίδα. Η ίδια τάση ισχύει και στο Σύμπαν, δηλαδή κάθε ένωση Υλης και Ενέργειας επιθυμεί την επιστροφή στην προτέρα της κατάσταση, αυτή της αιωνιότητος, της αταξίας και του απολύτου, που επικρατεί στο Χαοτικό Σύμπαν . Επειδή ο Κόσμος μας είναι προϊόν ανωμαλίας εκ των πιέσεων του Χωροχρόνου, περιέχει μέσα του τον σπόρο της φθοράς ή καλύτερα της αλλαγής. Ο Κόσμος μας θέλει να επιστρέψει στην θερμοδυναμική ισορροπία του χαοτικού Σύμπαντος από το οποίον ξεκίνησε και στο οποίον ανήκει στην αιωνιότητα. Εσωτερική του κατάσταση είναι η αυτοκαταστροφή , όχι υπό την έννοια της εξαφανίσεως του , αλλά της μεταβολής των μερών του, ήτοι των ενώσεων του. Επιζητεί την επάνοδο του στην προτέρα καθαρή και απόλυτη μορφή της χαοτικής αταξίας. Αυτός είναι ο Θείος Νόστος , όπως αποκαλείται. Και οι δύο δυνάμεις ,ήτοι το σωμάτιο της Ήρας και το ενέργειο του Διός, που συνιστούν τον Κόσμο θέλουν κατ'ουσίαν διαζύγιο και χωρισμό από την στιγμή ακόμη που ενώθηκαν σε γάμο. Νοσταλγούν(νοστ(ο)-αλγούν) την επιστροφή τους στο Συμπαντικό Είναι, ενώ το Συμπαντικό Γίγνεσθαι το θεώρησαν σαν προσωρινό . Το Συμπαντικό Γίγνεσθαι της δημιουργίας του Κόσμου ποτέ δεν το θεώρησαν σαν μόνιμο. Η διάζευξη αυτή θα επιτρέψει στις ουσίες που έχουν υποστεί τις προσμίξεις της ενώσεως να γίνουν και πάλι καθαρές και να επανέλθουν στην προτέρα τους κατάσταση της αιωνιότητος, της αταξίας και του απολύτου.(Αταξία εννοούμε την έλλειψη Ροπής)\nΠοιος λόγος όμως επέβαλε την Ιερά Σύλληψη; Η δημιουργία ζωής μέσω των Ιερών Συλλήψεων είναι ο Λόγος του Σύμπαντος. Λόγος του Σύμπαντος είναι και η Χαοτική Αταξία. Γιατί αυτή να υπάρχει; Το Σύμπαν λοιπόν έχει Λόγο, δηλαδή λογική, νόμους και κώδικα συμπεριφοράς . Βάσει αυτού του Λόγου οι ενώσεις των ουσιών στον Κόσμο έχουν μέσα τους τον χρόνο αυτοκαταστροφής-διάλυσης τους. Είναι ο χρόνος που απαιτείται για το σωμάτιο και το ενέργειο να περάσουν από όλες τις δυνάμει ενωτικές μορφές και να εκπνεύσουν οι αιχμαλωτισμένες δυνάμεις τους. Αυτός είναι κανόνας που ισχύει για όλα τα όντα σ'αυτόν τον Κόσμο. Τούτο εκλογικεύει και τον θάνατο σαν διαχωρισμό της ύλης από την ενέργεια και την μετάπτωση μας σε μια νέα μορφή. Υπό την έννοια αυτή είμαστε αθάνατοι . Όχι βέβαια ότι θα επανέλθουμε εκ νέου στην ζωή σαν άνθρωποι, με σάρκα και συνείδηση, όπως λένε οι αγύρτες της Ιουδαιοχριστιανικής θεολογίας για να φοβίζουν , για να παρηγορούν, ή και να εκμεταλλεύονται τους ανθρώπους στην παρούσα και στην άλλη μετά θάνατον κατάσταση της ύλης-ενέργειας και να εκμεταλλεύονται ζώντες και τεθνεότες . Αλλά σαν ύλη και ενέργεια που ανήκουμε στο Συμπαντικό Είναι είμαστε αθάνατοι. Πάντως το τέλος κάθε είδους-και φυσικά και του Κόσμου- είναι προκαθορισμένο.επι τη βάσει του Συμπαντικού Λόγου. Κι'αν εμείς οι άνθρωποι κάνουμε παραχωρήσεις και παραβιάζουμε τους ανθρώπινους νόμους και συχνά και τον Συμπαντικό Νόμο, η Φύση έχει μέσα της διάταξη, η οποία δεν επιτρέπει παραβιάσεις. Όταν συμβαίνουν παραβιάσεις έρχεται αργά ή γρήγορα η ανταπόδοση για την εξισορρόπηση του συστήματος. Σε αντίθεση με το Χαοτικό Σύμπαν , ο Κόσμος διαθέτει Κοσμική Ροπή. Τούτο φαίνεται από την τροχιά κινήσεως του συστήματος προς ορισμένη κατεύθυνση, δηλαδή προς την αυτοκαταστροφή και επάνοδο στην χαοτική αταξία . Η Ροπή είναι η αιτία που ο Κόσμος παρουσιάζεται διακοσμημένος , φωτεινός και τακτικός .


Αναδρομή: Ελληνικά videoclip γυρισμένα στο εξωτερικό (VIDEO) | ThessNews\nΑρχική / MEDIA / Αναδρομή: Ελληνικά videoclip γυρισμένα στο εξωτερικό (VIDEO)\n06/11/2021 8:58 μμ\nΑναδρομή: Ελληνικά videoclip γυρισμένα στο εξωτερικό (VIDEO)\nΗ χειμωνιάτικη Πράγα πρωταγωνιστεί στο videoclip του Δήμου Αναστασιάδη «Πάντα και παντού μαζί σου» και το «Τι να το κάνω» του Κωνσταντίνου Αργυρού είναι γυρισμένο στη Βουδαπέστη.\nΣε μία πολύ ενδιαφέρουσα αναδρομή στο παρελθόν προχώρησε η εκπομπή «MEGA STAR», παρουσιάζοντας ελληνικά videoclip γυρισμένα στο εξωτερικό.\nΓια παράδειγμα, η Έλενα Παπαρίζου ταξίδεψε στην ιδιαίτερη πατρίδα της, τη Στοκχόλμη, για να γυρίσει το videoclip της μπαλάντας «Στην καρδιά μου μόνο θλίψη».


Μπαταρίες Αυτοκινήτου: ROYAL 75018\nΜπαταρία, φορτηγών, σκαφών, φωτοβολταϊκών συστημάτων, 250Ah, 1250 CCA, ερμητικά κλειστή.\n• Περισσότεροι από 400 κύκλοι με 50% εκφόρτιση σε κυκλικές εφαρμογές, ιδανική μπαταρία για χρήση σε Backup, UPS και φωτοβολταικά συστήματα καθώς και σε σκάφη για χρήση Starting και Service.\nΧωρητικότητα: 230 Ah, (20hr Rate έως 1.75V ανά στοιχείο στους 25°C)\nΡεύμα εκκίνησης: 1250 CCA SAE, 1170 CCA EN, 700 CCA DIN στους -180 C\nRC (Χρόνος απόδοσης ρεύματος 25 Αmper): 530 λεπτά\nΔιαστάσεις (mm): Μήκος 512 x Πλάτος 277 x Υψος 241\nΒάρος: 64,00 kgr.\nΠολικότητα (+): Αριστερά


Τι γίνεται στο Βίδο; - CorfuPress.com\nΓια όσους αναρωτιόμαστε τι γίνεται φέτος στο Βίδο, οι πρόσφατες σχετικές ανακοινώσεις και δηλώσεις του εντεταλμένου για τις νησίδες Βίδο και Λαζαρέτο και για τον εθελοντισμό δημοτικού συμβούλου κ. Σπύρου Νεράντζη, είναι τόσο κατατοπιστικές, όσο και αποκαλυπτικές, για το πώς αντιλαμβάνονται ο δήμος μας και οι αρμόδιοι την αξιοποίηση του νησιού αυτού.\nΣτις 29 Απριλίου, ο εντεταλμένος δημοτικός σύμβουλος εξέδωσε ανακοίνωση, για την ολοκλήρωση του δεύτερου μέρους και την έναρξη του τρίτου μέρους των παρεμβάσεων της πεντάδας των εθελοντών του «Όλοι μαζί για το Βίδο», με στόχο τον καθαρισμό και ευπρεπισμό του νησιού.\nΣτις 2 Μαϊου, μετά από πληροφορίες ότι η ξενοδοχειακή επιχείρηση IKOS λειτούργησε την Πρωτομαγιά το μισθωμένο εστιατόριό της στο Βίδο συνεχίζοντας και φέτος την κατάληψη και αυθαίρετη χρήση του προνομιακού, σκιερού χώρου δίπλα στην εξέδρα, έκτασης 1000 τ.μ. περίπου, δημοσιεύτηκαν δηλώσεις του εντεταλμένου δημοτικού συμβούλου, ότι «Η επιχείρηση έχει εκδηλώσει ενδιαφέρον από το 2020 να μισθώσει το χώρο. Φέτος, από μέσα Απριλίου, εκδήλωσε ξανά την πρόθεσή της να λειτουργήσει από 1η Μαΐου και στον επίμαχο χώρο… Αυτό πιθανόν να μπορεί να διευθετηθεί, εάν υπογραφεί νέα σύμβαση, με τη νόμιμη οδό και με τη ρητή προϋπόθεση να διατίθεται ελεύθερα σε όλους τους επισκέπτες». Είναι προφανές, ότι η κατάληψη και αυθαίρετη χρήση αυτού του μη μισθωμένου χώρου, που ξεκίνησε από το 2020, την οποία ο κ. Νεράντζης αποφεύγει να κατονομάσει ως παράνομη πράξη, παρά τη διατυπώνει επιμελώς ως «εκδήλωση ενδιαφέροντος» και «πρόθεση» μίσθωσης, έγινε με σκοπό να δημιουργήσει τετελεσμένο και να «εκβιάσει» την κατάρτιση σύμβασης για τη μίσθωση του χώρου της κατάληψης.\nΣτις 3 Μαΐου δημοσιεύτηκαν δηλώσεις του εντεταλμένου δημοτικού συμβούλου, ότι το αργότερο έως 15 Μαΐου θα ξεκινήσει η εκτέλεση καθημερινών δρομολογίων προς και από το Βίδο για τη μεταφορά όσων ενδιαφέρονται να επισκεφτούν το νησί, με κόστος εισιτηρίου 3 ευρώ (κατά 1 ευρώ ακριβότερο) και με δυνατότητα έκδοσης εβδομαδιαίας κάρτας κόστους 8 ευρώ και μηνιαίας κόστους 25 ευρώ, πλην των παιδιών έως 12 ετών, των ΚΑΠΗ, των ΑΜΕΑ και των εργαζόμενων εκεί, που η μετακίνησή τους θα γίνεται δωρεάν. Για τη λειτουργία των κατασκηνώσεων, ο κ. Νεράντζης επιφυλάχτηκε να δώσει διαβεβαίωση, καθώς εκκρεμεί η παράδοση του έργου των αποδυτηρίων, που ο εργολάβος δεσμεύτηκε να παραδώσει ολοκληρωμένο μέχρι τα μέσα Ιουνίου.\nΣτις 4 Μαϊου δημοσιεύτηκε η επιβεβαίωση από τον εντεταλμένο δημοτικό σύμβουλο, ότι η επιχείρηση ΙΚΟS, όπως τον ενημέρωσε, αποκατέστησε το χώρο εκτός της συμφωνημένης μίσθωσης του εστιατορίου της στο Βίδο, συμμορφούμενη με τη σχετική ειδοποίηση του δήμου να απομακρύνει τα τραπεζοκαθίσματά της εντός τριών ημερών.\nΌσον αφορά τις δεσμεύσεις και προσδοκίες για τα δρομολόγια και τις κατασκηνώσεις, που έχουν αδιαμφισβήτητα σχέση με την αξιοποίηση του νησιού προς όφελος της τοπικής κοινωνίας, αφού υπηρετούν το χαρακτήρα του ως ιστορικού τόπου και τόπου αναψυχής, ψυχαγωγίας, διακοπών και οργανωμένων εναλλακτικών δράσεων, θα μπορούσαμε να πούμε αυθόρμητα «Κάλλιο αργά παρά ποτέ», αν βέβαια υλοποιηθούν. Με μια προσεκτική όμως ματιά στο χειρισμό του όλου θέματος, μας γεννιούνται σκέψεις και αμφιβολίες για την καθαρότητα των προθέσεων.\nΕνόψει εκλογών, οι τοπικές αρχές είθισται να παρουσιάζουν ότι επιλύουν προβλήματα. Τον επόμενο χρόνο πρόκειται να γίνουν δημοτικές εκλογές, και η παρούσα δημοτική αρχή σπεύδει να επιδείξει έργο, για να ανακόψει το κύμα της απογοήτευσης και της δυσαρέσκειας των πολιτών, που γίνεται ακόμα μεγαλύτερο, όταν η «αδράνεια» για κάποια έργα, αλλά και η «σπουδή» για κάποια άλλα, επιφέρουν αποτελέσματα προς όφελος ιδιωτικών συμφερόντων.\nΟ εντεταλμένος δημοτικός σύμβουλος, με αφορμή τη συνέχιση και φέτος της κατάληψης στο Βίδο από την IKOS, στις δηλώσεις του που δημοσιεύτηκαν στις 2 Μαϊου, ανέφερε επίσης ότι «Η θέση μας και η πρόθεσή μας είναι να γεμίσει το Βίδο επισκέπτες… θα πρέπει ως δήμος… να προσφέρουμε και τις απαραίτητες ανέσεις στους επισκέπτες. Μία από αυτές είναι και το εστιατόριο. Η εμπειρία μας έχει δείξει ότι χωρίς τη λειτουργία του, το Βίδο ερημώνει μετά το μεσημέρι». Θεωρεί δηλαδή απαραίτητη τη λειτουργία του εστιατορίου στο νησί ως μία άνεση για τους επισκέπτες, και γι’ αυτό πιθανολογεί την επέκταση του μισθωμένου χώρου και στο χώρο της κατάληψης, προς εξυπηρέτηση των επιπλέον αναγκών της μισθώτριας. Κατ’ αυτό τον τρόπο, ενεργεί σαν συνήγορος της επιχείρησης και προάγγελος της λύσης που «νομιμοποιεί» μια παράνομη πράξη, δεδομένου μάλιστα ότι ο ίδιος εισηγήθηκε πέρυσι στο δημοτικό συμβούλιο τη μίσθωση του νέου χώρου, η οποία εκκρεμεί στις αρμόδιες υπηρεσίες του δήμου. Μόνο που η «άνεση» του συγκεκριμένου εστιατορίου στο Βίδο δεν είναι προσιτή και ελεύθερα προσβάσιμη στους «κοινούς θνητούς» – άλλωστε δεν απευθύνεται και δεν αποβλέπει σε αυτούς -, ούτε υπηρετεί το στόχο της επισκεψιμότητας και απόλαυσης του νησιού από τον καθένα, πρώτα και κύρια απ’ τον κόσμο της Κέρκυρας, στους οποίους μάλιστα στερεί ένα μεγάλο, όμορφο κομμάτι στην πρόσοψή του προς την πόλη. Ο εθελοντικός καθαρισμός και ευπρεπισμός του τα τελευταία χρόνια, αλλά και η όποια φροντίδα και ανάδειξη του φυσικού και ιστορικού του πλούτου, ενισχύει τη διαφημιστική προβολή της επιχείρησης, προσδίδει υπεραξία στο εστιατόριό της και εξυπηρετεί τους «εκλεκτούς» πελάτες της, που μάλλον ενοχλούν οι κατασκηνωτές, οι περιπατητές, οι κολυμβητές, οι προσκυνητές των μνημείων και οι άλλοι επισκέπτες. Το ίδιο όμως διάστημα, τα προβλήματα στην προσβασιμότητα και στη λειτουργία των κατασκηνώσεων απέκοψαν το Βίδο από την τοπική κοινωνία και το μετέτρεψαν σε οιονεί ιδιωτικό νησί, όπου η μισθώτρια επιχείρηση IKOS, με νοοτροπία ιδιοκτήτη, προσέβαλε τα δικαιώματα του δήμου, καταπατώντας τον επιπλέον χώρο που της χρειάζεται, ενώ έφτασε σε σημείο να προσβάλει και τα ιστορικά μνημεία, τοποθετώντας ξαπλώστρες μπροστά από αυτά.\nΜπράβο στους πέντε εθελοντές, που για άλλη μια φορά πραγματοποίησαν στο Βίδο αναγκαίες δράσεις, τις οποίες επί χρόνια, παραδόξως, δεν είναι σε θέση να υλοποιήσει ολόκληρη δημοτική αρχή. Ωστόσο, θα υπενθυμίσω τη βασική αρχή της ΚΟΙΣΠΕ «Όλοι μαζί για την Κέρκυρα» με πρόεδρο τον κ. Σπύρο Νεράντζη, ότι «Κανένας φορέας, καμία εθελοντική προσπάθεια δεν μπορεί και δεν πρέπει να αντικαταστήσει τον Δήμο, αλλά να επικουρεί τις προσπάθειες του Δήμου όποτε και αν χρειαστεί». Και είναι άξιο απορίας, γιατί ο εντεταλμένος σύμβουλος, επικεφαλής της δημοτικής παράταξης «Η Κέρκυρα ψηλά», δεν κατόρθωσε μέχρι τώρα, αξιοποιώντας και την προγραμματική συνεργασία της παράταξής του από την πρώτη σχεδόν στιγμή με την πλειοψηφούσα παράταξη της δημάρχου κ. Μερόπης Υδραίου, να πραγματοποιεί ο δήμος τον καθαρισμό και ευπρεπισμό του Βίδο, επικουρούμενος και όχι υποκαθιστάμενος από τους εθελοντές.\nΤο Βίδο ανήκει στην ιδιοκτησία του δήμου Κεντρικής Κέρκυρας και Διαποντίων Νήσων. Στον ίδιο δήμο αναμένουμε χωρίς άλλη καθυστέρηση να περιέλθει και τυπικά, βάσει του άρθρου 36 του ν. 4049/2012, η κυριότητα και της διπλανής νησίδας, του μαρτυρικού Λαζαρέτο, για το οποίο η δημοτική αρχή και ο εντεταλμένος δημοτικός σύμβουλος δεν έχουν δείξει το ενδιαφέρον που επιβάλλει η βαριά ιστορία του, παρότι το δικαίωμα της διοίκησης, διαχείρισης και εκμετάλλευσής του ανήκει στο δήμο. Οι τοπικές αρχές οφείλουν και οι πολίτες απαιτούν, αυτά τα δυο κοσμήματα της Κέρκυρας να έχουν τη φροντίδα, την αξιοποίηση και την ανάδειξη που αρμόζει στη φυσική τους ομορφιά και την ιστορική τους κληρονομιά, προς όφελος της κοινωνίας του νησιού.-\n*Είναι Συν/χος δικηγόρος


την Απριλίου 01, 2020 Εταιρικά ομόλογα Ευρωομόλογο\nτην Απριλίου 26, 2009\nΠρώτα κάντε click στην παραπάνω εικόνα και διαβάστε το κείμενο. Στη συνέχεια διαβάστε τα παρακάτω και βγάλτε τα συμπερασματά σας.\nΑντιγράφω από το βιβλίο: “Η ΕΚΠΑΙΔΕΥΣΗ ΤΗΣ ΑΜΑΘΕΙΑΣ”, του ΖΑΝ ΚΛΩΝΤ ΜΙΣΕΑ, Εκδ. Βιβλιόραμα.\n....Το κίνημα που, εδώ και τριάντα χρόνια (1) , μετασχηματίζει το Σχολείο προς μια πανομοιότυπη πάντοτε κατεύθυνση τώρα μπορεί να γίνει κατανοητό στη θλιβερή ιστορική του αλήθεια. Κάτω από τη διπλή επίκληση “εκδημοκρατικισμού της εκπαίδευσης” (πρόκειται για το απόλυτο ψεύδος) και την “αναγκαία προσαρμογή στον σύγχρονο κόσμο” (εδώ έχουμε τη μισή αλήθεια), αυτό που καθιερώνεται, μέσα απ' όλες αυτές τις εξίσου άθλιες μεταρρυθμίσεις, είναι το Σχολείο του Ολοκληρωτικού καπιταλισμού: δηλαδή το Σχολείο ως μια από τις αποφασιστικές λογισμικές βάσεις, αφετηρία για τις πιο μεγάλες πολυεθνικές εταιρείες – από τη στιγμή που ολοκληρώθηκε σε γενικές γραμμές η διαδικασία αναδιάρθωσής τους – ώστε να διεξάγουν με όλη την επιθυμητή αποτελεσματικότητα τον παγκόσμιο οικονομικό πόλεμο(2) του 21ου αιώνα.\n... Έτσι για παράδειγμα, τον Σεπέμβριο του 1995 – υπό τη αιγίδα του ιδρύματος Γκορμπατσώφ - “πεντακόσιοι πολιτικοί, οικονομικοί ηγέτες και επιστήμονες πρώτης κλάσεως”, που στα δικά τους μάτια φαντάζουν ελίτ του κόσμου, συγκεντρώθηκαν στο ξενοδοχείο Fairmon του Σαν Φρανσίσκο για να εκθέσουν τις απόψειςτους για τα πεπρωμένα του νέου πολιτισμού. Δεοδομένου του αντικειμένου του, στο φόρουμ αυτό πρυτάνευε η αρχή της πιοα αυστηρής αποτελεσματικότητας:\n“Αυστηροί κανόνες υποχρεώνουν όλους τους συμμετέχοντες να ξεχάσουν τη ρητορική. Οι εισηγητές διαθέτουν μόνο πέντε λεπτά για να εισηγηθούν κάποιο θέμα. Εξάλλου στη διάρκεια των συζητήσεων καμία παρέμβαση δεν μπορεί να υπερβαίνει τα δυο λεπτά”\nΑπό τη στιγμή που καθορίσθηκαν αυτές οι αρχές εργασίας, η σύσκεψη αναγνώρισε – σαν κάτι το απολύτως προφανές που δεν άξιζε τον κόπο να συζητηθεί- ότι τον ερχόμενο αιώνα(3) τα “δυο δέκατα του ενεργού πληθυσμού θα ήταν αρκετά για διατηρηθεί η δραστηριότητα της παγκόσμιας οικονομίας” Με τόσο ξεκάθαρες βάσεις το κύριο πολιτικό πρόβλημα, που το καπιταλιστικό σύστημα είναι υποχρεωμένο να αντιμετωπίσει τις επόμενες δακαετίες, μπορεί να διατυπωθεί με κάθε αυστηρότητα: πώς θα είναι δυνατό, για την ελίτ του κόσμου, να διατηρηθεί η διακυβερνησιμότητα της κατά 80% υπεράριθμης ανθρωπότητα, της οποίας το ανώφελο έχει ήδη προγραμματίσει η φιλελεύθερη λογική;\nΗ λύση, που επικράτησε στη σύσκεψη ως πιο λογική ήταν αυτή που πρότεινε ο Ζμπίγκιεφ Μπρεζίνσκι(4) και της έδωσε το όνομα tittytainment (5)(άρτος και θέαμα). Με αυτό τον νεολογισμό-βαλίτσα επρόκειτο απλούστατα να ορισθεί ένα “κοκτέιλ αποβλακωτικής διασκέδασης και επαρκούς διατροφής που θα επέτρεπαν να διατηρηθεί σε καλή διάθεση ο αποστερημένος πληθυσμός του πλανήτη”(Blogger: μεταγεννέστερη εγγραφή 7/11/2009:http://www.gamaniak.com/video-2299-methode-cauet-plus-belles-fesses-monde-laura.html ή εδώ)\nΑυτή η κυνική και περιφρονητική ανάλυση έχει καταφανώς το πλεονέκτημα να ορίζει με όλη την επιθυμητή σαφήνεια τους όρους της εργολαβίας που οι παγκόσμιες ελίτ αναθέτουν στο σχολείο του 21ου αιώνα.\n(1) Ο συγγραφέας αναφέρεται στη Γαλλία, αλλά τα ίδια ισχύουν και στην Ελλάδα, σχετικά με τις “μεταρυθμιστικές προσπάθειες”, ένα ακόμα δείγμα του ενός κέντρου που ορίζει γραμμές..(Από το οπισθόφυλλο του ίδιου βιβλίου, που δένει με τα όσα συμβαίνουν και στην Ελλάδα: "Παρά την επίσημη προπαγάνδα είναι πια δύσκολο να αποσιωπάται σήμερα η παρακμή της κριτικής διάνοιας και του νοήματος της γλώσσας στην οποία οδήγησαν οι εκπαιδευτικές μεταρρυθμίσεις εδώ και τριάντα χρόνια, μεταρρυθμίσεις που επέβαλε η άρχουσα τάξη και οι υποτιθέμενοι ειδήμονες των "επιστημών της εκπαίδευσης"\n(2) Το βιβλίο έχει γραφεί το 1999 (και μεταφράστηκε το 2002 στα Ελληνικά)\n(3) Το βιβλίο έχει γραφεί το 1999 και τις αποκαλύψεις του τις βλέπουμε σήμερα. (Πρέπει οπωσδήποτε να διαβάσετε παλαιότερη εγγραφή, που δένει με τα προηγούμενα: Οι χωματερές ανθώπινων απορριμάτων----->\n(4) Σύμβουλος του Προέδρου Τζίμυ Κάρτερ (και όλων των μετέπειτα προέδρων των ΗΠΑ)\n(5) Τittytainment: σημαίνει διασκέδαση και tits, τα στήθη στην αμερικάνικη αργκό. (Δηλαδή, “άρτος και βυζοδιασκέδαση”. Έτσι γίνεται κατανοητή η ύπαρξη τόσων “βυζοεκπομπών” στην τηλεόραση, που μόνο αθώες δεν μπορούν να χαρακτηρισθούν. Επιτελούν αυτό τον ύπουλο ρόλο της αποκοίμησης των πολιτών και απενευρώνουν κάθε σοβαρή προσέγγιση στα πράγματα. (Και μη μου πείτε ότι τα προγράμματα των σταθμών υπηρετούν ένα και μόνο σκοπό: την αποβλάκωση. Βλέπε την εκπομπή με τις 50 ξανθές αυτού ανεκδιήγηυου Λιάγκα - παρ' ολίγον βουλευτή ΠΑΣΟΚ στη Λάρισα!)\nΔείτε κι' αυτό:http://kourelarios.wordpress.com/2010/10/08/tittytainment/\nΜετά τα παραπάνω που αποτελούν γροθιά στο στομάχι, χρειαζόμαστε μια καλή "ένεση" μουσικής.\nΜεταγεννέστερη προσθήκη (19/5?2009): Διαβάζοντας μετά τα παραπάνω το άρθρο του "περίεργου" Χρ. Γιανναρά, θα δείτε μια καλή περιγραφή του προβλήματος....\nΠενήντα χρόνια τώρα η εκπαίδευση στην Ελλάδα είναι παγιδευμένη σε αυτή τη χρησιμοθηρική προτεραιότητα «ενημερωτικής» επάρκειας της διδακτέας ύλης. Πρωτεύον εκπαιδευτικό ζητούμενο (δηλαδή πρώτιστος κοινωνικός στόχος της εκπαίδευσης) δεν είναι η άσκηση του μαθητή στην κριτική σκέψη, στη δημιουργική φαντασία και αυτενέργεια, στο πού και πώς θα βρει την πληροφορία, πώς θα ελέγξει την εγκυρότητά της.\nΓι’ αυτό και προτεραιότητα στην εκπαίδευση δεν έχει η γλώσσα ως λογική ούτε τα μαθηματικά ως γλώσσα.\nΣτόχος είναι η κονσερβοποιημένη πληροφοριακή «ενημερότητα», δηλαδή η απομνημόνευση. Αποκλειστικός τρόπος διδασκαλίας είναι οι από έδρας «παραδόσεις» και κυρίαρχο εξεταστικό σύστημα... η αντιγραφή!\nΜε αυτά τα δεδομένα, θα μπορούσε ποτέ να υπάρξει, σε οποιαδήποτε τάξη του σχολείου, μάθημα, λ. χ., Κριτικής Ανάγνωσης του Τύπου ή μάθημα Συγκριτικής των Πολιτευμάτων;\nΤο ελλαδικό εκπαιδευτικό σύστημα, θελημένα ή συμπτωματικά, αντανακλά την όλη αποχαυνωτική παραζάλη του καταναλωτικού ευδαιμονισμού που συνέχει την ελλαδική κοινωνία. Ετοιμάζει κομματικούς οπαδούς, όχι πολίτες, αφιονισμένους συνδικαλιστές (από το δημοτικό κιόλας σχολείο) που μαθαίνουν να εκβιάζουν, όχι να σκέπτονται – ετοιμάζει παθητικούς καταναλωτές, όχι ανθρώπους που μπορούν να ξεχωρίσουν ποιότητες.\nΟκτ 2010 65\nΟκτ 2013 72\nΑπρ 2014 91\nΙουλ 2014 102\nΑυγ 2014 40\nΔεκ 2014 119\nΙαν 2015 53\nΜαϊ 2015 115\nΑπρ 2017 149\nΦεβ 2018 175\nΣεπ 2018 165\nΟκτ 2018 185\nΔεκ 2018 173\nΜαρ 2019 165\nΣεπ 2019 155\nΟκτ 2019 184\nΙαν 2020 132\nΜαρ 2020 191\nΑπρ 2020 1


Superfoods το νέο «υπερ-διατροφικό» trend με πολλαπλά οφέλη\nSuperfoods το νέο «υπερ-διατροφικό» trend με πολλαπλά οφέλη για την υγεία μας!\n19 Μαρτίου, 2021 /0 Comments/in Tips /by sani\nSuperfoods ή αλλιώς «Υπερ-τροφές»: ένα διατροφικό trend το οποίο έχει κάνει την εμφάνισή του τα τελευταία χρόνια και έχει καταφέρει να τραβήξει την προσοχή και το ενδιαφέρον μιας μεγάλης μερίδας του πληθυσμού. Και ενώ όλοι έχουμε ακούσει για αυτές, πόσο καλά γνωρίζουμε τις «υπερ-τροφές» και τους λόγους που τις καθιστούν σπουδαίες και απαραίτητες στην καθημερινότητά μας;\nΣίγουρα το πρώτο πράγμα θα σκεφτεί κάποιος ακούγοντας τη λέξη «υπερ-τροφή» είναι κάτι μαγικό ή και εξωπραγματικό, που θα τον εξοπλίσει με «ιδιαίτερες ικανότητες» προκειμένου να ανταποκριθεί στις δυσκολίες της καθημερινότητας. Η αλήθεια δε βρίσκεται και πολύ μακριά από την παραπάνω τοποθέτηση, με τη διαφορά ότι μια «υπερ-τροφή» ακόμα και αν δε σου χαρίσει την ικανότητά να παγώσεις το χρόνο για να προλάβεις τις υποχρεώσεις της ημέρας ή φτερά για να πετάξεις, θα εξοπλίσει σίγουρα τον οργανισμό σου με όλα όσα χρειάζεται και θα σου χαρίσει εσωτερική ευεξία.\nTι είναι λοιπόν μια «υπερ-τροφή»; Μολονότι δεν υπάρχει ένας συγκεκριμένος ορισμός για να περιγράψει τις «υπερ-τροφές» θα μπορούσε κανείς να τις χαρακτηρίσει ως τροφές πλούσιες σε θρεπτικά συστατικά όπως, βιταμίνες, μέταλλα, αμινοξέα, αντιοξειδωτικά, λιπαρά οξέα τα οποία λειτουργούν ευεργετικά στον οργανισμό μας και συμβάλλουν στην διατήρηση μιας υγιούς και ισορροπημένης καθημερινότητας.\nΠαρακάτω ακολουθεί μια λίστα από «υπερ-τροφές» και τα οφέλη τους, που πρέπει να εντάξετε – αν δεν το έχετε κάνει ήδη – στην καθημερινότητά σας:\nAcai Berry: Μεγαλωμένο στα δάση του Αμαζονίου, χαρίζει ενέργεια, τόνωση και βοηθά στην απώλεια βάρους αλλά και στη ρύθμιση της πίεσης και των επιπέδων χοληστερόλης\nCranberry: Γνωστά για τις αντιοξειδωτικές τους ιδιότητες αλλά και ότι περιέχουν βιταμίνες B και C ενώ είναι και πηγή φλαβονοειδών.\nΙπποφαές: Με ευεργετικές ιδιότητες αλλά και περισσότερη βιταμίνη C από ένα πορτοκάλι, χαρίζει ενέργεια, τόνωση και ρυθμίζει το μεταβολισμό. Μπορείτε να απολαύσετε ως χυμό ή αφέψημα.\nΡόδι: Με πολλαπλά οφέλη για τον οργανισμό έχει αντιμικροβιακή δράση, ενισχύει το ανοσοποιητικό σύστημα και έχει αντι-αλλεργικές ιδιότητες λόγω της υψηλής περιεκτικότητας σε πολυφαινόλες.\nΑκτινίδιο: Πλούσιο σε προ-βιοτικούς υδατάνθρακες που μπορούν να θεραπεύσουν κάθε είδους πεπτικά προβλήματα.\nΚολοκύθα: Είναι πλούσια σε βιταμίνες A, B6, C και Ε, κάλιο, φυτικές ίνες και σίδηρο.\nΡόκα: Περιέχει ψευδάργυρο, ασβέστιο και σίδηρo και προλαμβάνει ασθένειες.\nΑβοκάντο: Περιέχουν τα καλά λίπη που ονομάζονται μονοακόρεστα λιπαρά, βοηθούν στη μείωση του επιπέδου κακής χοληστερόλης και επίσης είναι ιδανική επιλογή για την απώλεια βάρους.\nΑνανάς: Πλούσιος σε βρωμελίνη, ένα ένζυμο που διευκολύνει την πέψη και επίσης βοηθάει στην καύση ανεπιθύμητου λίπους.\nΔαμάσκηνα: Τα γλυκά και ζουμερά δαμάσκηνα είναι εξαιρετικά για να ανακουφίσουν από το άγχος.\nΠαπάγια: Έχει βιταμίνη Α και βιταμίνη Ε και είναι μια εξαιρετική επιλογή πρωινού.\nΑγκινάρα: προάγουν τη λειτουργία του εγκεφάλου, την υγεία των οστών και τις κυτταρικές μεταβολικές λειτουργίες. προλαμβάνοντας τη γήρανση και διατηρώντας την επιδερμίδα αναζωογονημένη και νεανική.\nΜπρόκολο: Μειώνει τον κίνδυνο εμφάνισης καρκίνου και έχει μεγάλη περιεκτικότητα σε βιταμίνη C και φολικό οξύ.\nΚουνουπίδι: Tροφή πλούσια σε φυτικές ίνες, βιταμίνες C, Β6 και Κ και κάλιο. αλλά και μια τέλεια διατροφική επιλογή αν θέλετε να διατηρείτε τη γραμμή σας.\nΗ διατήρηση μιας ισορροπημένης καθημερινότητας σε μια περίοδο που οι υποχρεώσεις έχουν αυξηθεί είναι ύψιστης σημασίας. Η ένταξη τροφών, με ευεργετικές ικανότητες, στο διατροφολόγιό μας, δε θα θωρακίσει μονάχα τον οργανισμό μας αλλά θα μας προσφέρει εσωτερική ευεξία και καλύτερη ποιότητα ζωής!\nhttps://froutemporikimylonas.gr/wp-content/uploads/2021/03/Superfoods-φρουτεμπορική.jpg 1198 1800 sani https://froutemporikimylonas.gr/wp-content/uploads/2022/06/Mylonas-FoodMarket-Site-logo-300x138.png sani2021-03-19 16:44:302021-03-21 04:42:42Superfoods το νέο «υπερ-διατροφικό» trend με πολλαπλά οφέλη για την υγεία μας!\nΕίμαστε και στο instagram!\n© Copyright Φρουτεμπορική Μυλωνάς | Website by Media Planners\nΗ πιο γλυκιά και σιροπιαστή συνταγή του μήνα...\nΤο froutemporikimylonas.gr χρησιμοποιεί cookies για την καλύτερη λειτουγία του. Συνεχίζοντας την πλοήγησή σας αποδέχεστε τη χρήση τους.\nΓια να εξασφαλίσουμε την εύρυθμη λειτουργία του ιστότοπου, συχνά τοποθετούμε μικρά αρχεία κειμένου στον υπολογιστή σας, τα λεγόμενα «cookies». Οι περισσότεροι ιστότοποι κάνουν το ίδιο. Τα cookies δεν χρησιμοποιούνται ούτε μπορούν να χρησιμοποιηθούν για τη συγκέντρωση προσωπικών στοιχείων ή για την εξακρίβωση της ταυτότητάς σας.\nΠρόκειται για μικρά αρχεία κειμένου τα οποία ένας ιστότοπος αποθηκεύει στον υπολογιστή σας ή στο κινητό ή το tablet σας, όταν τον επισκέπτεστε. Έτσι, ο ιστότοπος θυμάται τις ενέργειές και τις προτιμήσεις σας (λ.χ. παλιότερες αναζητήσεις, γλώσσα, μέγεθος γραμματοσειράς και άλλες προτιμήσεις απεικόνισης) για κάποιο χρονικό διάστημα, κι έτσι δεν χρειάζεται να εισάγετε τις προτιμήσεις αυτές κάθε φορά που επισκέπτεστε τον ιστότοπο ή φυλλομετρείτε τις σελίδες του.\nΤα cookies που χρησιμοποιεί το froutemporikimylonas.gr ανήκουν στις εξής ομάδες:\nGoogle Analytics: χρησιμοποιούνται με σκοπό τη συλλογή πληροφοριών σχετικά με το πώς οι επισκέπτες χρησιμοποιούν την ιστοσελίδα μας. Χρησιμοποιούμε τις πληροφορίες για να δημιουργήσουμε εκθέσεις και να μας βοηθήσουν να βελτιώσουμε την ιστοσελίδα. Τα cookies συλλέγουν πληροφορίες σε ανώνυμη μορφή, και του αριθμού των επισκεπτών στην ιστοσελίδα, από που έχουν βρεί οι επισκέπτες την ιστοσελίδα και τις σελίδες που επισκέφτηκαν.\nGoogle AdSense: χρησιμοποιούνται για την καλύτερη στοχοποίηση διαφημίσεων ανάλογα με τις προτιμήσεις του επισκέπτη. Για την εξατομίκευση και την ανάλυση της συμπεριφοράς η Google χρησιμοποιεί το DoubleClick cookie.\nSocial cookies: Αυτά τα cookies προέρχονται από εξωτερικές σελίδες και χρησιμοποιούνται για την ομαλή λειτουργία των προγραμματιδίων τους (Facebook, Twitter, Google, Pinterest κ.λ.π.) ή για τη δημοσίευση σχολίων.\nΜπορείτε να δείτε τις διαθέσιμες επιλογές διαχείρισης των cookie στο πρόγραμμα περιήγησής σας, το οποίο μπορεί να χρησιμοποιηθεί για τη διαχείριση των cookie που σχετίζονται με τις βασικές λειτουργίες, τη βελτίωση τοποθεσιών, την εξατομίκευση και τη διαφήμιση. Διαφορετικά προγράμματα περιήγησης χρησιμοποιούν διαφορετικούς τρόπους απενεργοποίησης των cookie. Αυτοί οι τρόποι παρατίθενται συνήθως στο μενού εργαλείων ή επιλογών. Μπορείτε επίσης να ανατρέξετε στο μενού βοήθειας του προγράμματος περιήγησής που χρησιμοποιείτε.\nΧρήσιμες λεπτομέρειες θα βρείτε στην ιστοσελίδα aboutcookies.org. Μπορείτε να διαγράψετε όλα τα cookies που βρίσκονται ήδη στον υπολογιστή σας, όπως και να ρυθμίσετε τους περισσότερους φυλλομετρητές κατά τρόπο που να μην επιτρέπουν την εγκατάσταση cookies. Ωστόσο, τότε, ίσως χρειαστεί να προσαρμόζετε εσείς από μόνοι σας ορισμένες προτιμήσεις κάθε φορά που επισκέπτεστε έναν ιστότοπο, και επίσης ενδέχεται να μην λειτουργούν και μερικές υπηρεσίες.\nΠληροφορίες από την Google\nΔεδομένου ότι τα περισσότερα cookies στην ιστοσελίδα προέρχονται από την Google (analytics & adsense) μπορείτε να βρείτε περισσότερες πληροφορίες στη σχετική σελίδα της Google: Πώς χρησιμοποιεί η Google δεδομένα, όταν χρησιμοποιείτε ιστότοπους ή εφαρμογές συνεργατών της.


Ο «τρόμος» του Γκουαρντιόλα επιστρέφει σήμερα! - betshop.gr\nΟ «τρόμος» του Γκουαρντιόλα επιστρέφει σήμερα!\nΔευτέρα, 21 Αυγούστου 2017\t/ Ποδόσφαιρο, Στοίχημα\nΔεν είναι λίγο να δέχεσαι τέσσερα γκολ! Ιδίως εάν αυτή η ήττα κουβαλά από τότε τον χαρακτηρισμό «βαρύτερη» της προπονητικής σου καριέρας! Ο Πεπ Γκουαρντιόλα θα τεθεί αντιμέτωπος με τον μεγάλο του, αγγλικό «εφιάλτη»! Η Έβερτον θα μεταβεί σήμερα στο «Etihad» και η Μάντσεστερ Σίτι δεν είναι διατεθειμένη να τη… φιλοξενήσει με τον παραδοσιακό τρόπο!\nΚαι όμως. Η περσινή τεσσάρα που δέχτηκαν οι «πολίτες» από την Έβερτον στο «Γκούντισον Παρκ» (4-0) έχει… κάτσει στο λαιμό του Καταλανού προπονητή. Ποτέ, καμία ομάδα κατά το παρελθόν δεν είχε διαλύσει τον Γκουαρντιόλα σε επίπεδο πρωταθλήματος και, λογικό σήμερα, ο ίδιος να αναζητήσει την εκδίκηση!\nΗ Έβερτον από τη μεριά της ξέρει ότι τα… θαύματα του παρελθόντος δύσκολα ξαναγίνονται, όμως κανείς δεν μπορεί να την υποτιμήσει. Ειδικά φέτος που οι μεταγραφικές της κινήσεις έκρουσαν το καμπανάκι του κινδύνου στους υπόλοιπους συλλόγους του Νησιού!\nTo ματς είναι ιδιαίτερο, κρύβει πολλές παγίδες, όπως ακριβώς όλα όσα έχουν την σφραγίδα της Πρέμιερ Λιγκ.! Σήμερα, λοιπόν, στις 22:00, με την betshop.gr για ακόμη μία φορά να δηλώνει βροντερό παρών, προσφέροντας πάνω από 440 επιλογές ΜΟΝΟ για το συγκεκριμένο παιχνίδι! Combo και ειδικά στοιχήματα που θα εκτοξεύουν την εμπειρία του παιχνιδιού!\nTagged under: γκουαρντίολα, εβερτον, ΕΦΙΑΛΤΗΣ, ΜΑΝΤΣΕΣΤΕΡ ΣΙΤΙ, ΠΡΕΜΙΕΡ ΛΙΓΚ\nΜε τόσα χρήματα γεμίζουν τα ταμεία τους οι μεγάλες ομάδες!\nΖούμε τη δράση στα γήπεδα της La Liga!


«Τέλος» ο Μένιος Φουρθιώτης από το Open – Η ανακοίνωση του καναλιού – energinews.gr\n«Τέλος» ο Μένιος Φουρθιώτης από το Open – Η ανακοίνωση του καναλιού\n9 Νοεμβρίου 2018 - by energinews (admin) - Leave a Comment 63\nΤη διακοπή της συνεργασίας του με τον Μένιο Φουρθιώτη ανακοίνωσε το τηλεοπτικό κανάλι Open.\nΟ παρουσιαστής έχασε τα ασφαλιστικά μέτρα στο δικαστήριο εναντίον του καναλιού και όπως όλα δείχνουν, τα «Αποκαλυπτικά live» δεν θα μεταδοθούν ξανά από τον τηλεοπτικό σταθμό.\n“Δυνάμει της σχετικής δικαστικής απόφασης η συνεργασία του OPEN με τον κ. Μαίανδρο Φουρθιώτη διακόπτεται οριστικά και ως εκ τούτου από εδώ και πέρα παύει τελεσίδικα η μετάδοση των εκπομπών του”.\nPrevious Article Η λίστα των ιστοσελίδων με ταινίες, σειρές και υπότιτλους που τίθενται εκτός λειτουργίας\nNext Article Πωλείται η Λίβερπουλ; Πόσο κοστίζει;


Home Barista / Φίλτρου / Hario Syphon\tHario Syphon\nΛίγα λόγια: Η χειροκίνητη συσκευή εκχύλισης καφέ φίλτρου Syphon σχεδιάστηκε στο Βερολίνο περί το 1830. Με τα χρόνια παρατηρήθηκαν αρκετές διαφορετικές εκδοχές της συσκευής όσον αφορά στο υλικό των θαλάμων (συνήθως γυαλί) καθώς και στο φίλτρο (ύφασμα, πλαστικό κ.α.).\nΜία συσκευή Syphon εκχυλίζει καφέ χρησιμοποιώντας νερό το οποίο βράζει στον κάτω γυάλινο θάλαμο, λόγω της πίεσης του ατμού ανεβαίνει στον επάνω θάλαμο όπου και αναμειγνύεται με τον αλεσμένο καφέ και όταν αφαιρεθεί η φλόγα ο καφές περνάει από το υφασμάτινο φίλτρο στον κάτω θάλαμο, αφήνοντας το υπόλειμμα του αλεσμένου καφέ στον επάνω θάλαμο.\nΠροφίλ: Το Hario Syphon (κατασκευασμένο στην Ιαπωνία) αποτελεί ίσως τον πιο φιλοσοφημένο κι επιστημονικό τρόπο εκχύλισης, χαρίζοντας πραγματικά το πιο καθαρό (λόγω του υφασμάτινου φίλτρου) αλλά και το πιο ισορροπημένο και πικάντικο γευστικό αποτέλεσμα καθώς το νερό διατηρείται στη σωστή θερμοκρασία καθ’ όλη τη διάρκεια της εκχύλισης.\nΦίλτρο: Χρησιμοποιείται υφασμάτινο φίλτρο Syphon πολλαπλής χρήσης.\nΜάθε όλα τα μυστικά.


Ε Μ ΠΡΟ Σ... για Ανάπτυξη !: ΕΚΤΑΚΤΟ ΔΕΛΤΙΟ ΚΑΙΡΟΥ! Πανίσχυρη κακοκαιρία και ακραία καιρικά φαινόμενα τις επόμενες ώρες\nΠΕΛΟΠΟΝΝΗΣΟΣ: Νομοί Ηλείας, Μεσσηνίας, Αρκαδίας, Κορινθίας, Λακωνίας και Αχαϊας\nΣΤΕΡΕΑ ΕΛΛΑΔΑ: Νομοί Ευρυτανίας, Φθιώτιδας, Φωκίδας, Εύβοιας, Αττικής και Αιτωλοακαρνανίας\nΙΟΝΙΟ: Νομοί Κέρκυρας, Κεφαλονιάς, Λευκάδας και Ζακύνθου\nΗΠΕΙΡΟΣ: Νομοί Ιωαννίνων, Πρεβέζης, Άρτας και Θεσπρωτίας\nΜΑΚΕΔΟΝΙΑ: Νομοί Δράμας, Καβάλας, Σερρών, Χαλκιδικής, Θεσσαλονίκης, Πέλλας, Ημαθίας, Κιλκίς, Πιερίας, Φλώρινας, Καστοριάς, Κοζάνης και Γρεβενών\nΚΡΗΤΗ: Νομοί Χανίων, Ρεθύμνου, Ηρακλείου και Λασιθίου\nΨυχρή εισβολή με χιόνια αναμένεται βάση νεότερων προγνωστικών στοιχείων στο μεγαλύτερο κομμάτι της ανατολικής Ευρώπης.\nΤο Greek-Weather.Org τονίζει πως τμήμα αυτής της ψυχρής εισβολής θα επηρεάσει μετά τις 1-2 Νοεμβρίου και μεγάλο μέρος της βόρειας κυρίως Ελλάδας δίνοντας πυκνά χιόνια ακόμα και σε ημιορεινές περιοχές της Θράκης, της Μακεδονίας, της Ηπείρου και της Θεσσαλίας ακόμα και πάνω από τα 600-700 μέτρα υψόμετρο.\nΜάλιστα αναμένονται νέες ισχυρές καταιγίδες σε πεδινές και παραθαλάσσιες περιοχές της βόρειας Ελλάδας αλλά και σε όλη την δυτική, κεντρική, νότια και ανατολική χώρα.


ΑΝ.Α.ΧΩ.ΜΑ.: ΣΥΜΒΟΥΛΙΑ ΔΙΟΙΚΗΣΗΣ: ΤΑ ΣΥΜΒΟΥΛΙΑ ΤΩΝ ΕΓΚΑΘΕΤΩΝ\nΣΥΜΒΟΥΛΙΑ ΔΙΟΙΚΗΣΗΣ: ΤΑ ΣΥΜΒΟΥΛΙΑ ΤΩΝ ΕΓΚΑΘΕΤΩΝ\nΜέχρι και σήμερα σύμφωνα με το υπουργείο θα έπρεπε να έχουν γίνει εκλογές για τα συμβούλια διοίκησης πανελλαδικά. Κάτι τέτοιο όμως δεν έγινε ακόμη. Περίεργο; Μάλλον όχι, αφού τα συγκεκριμένα συμβούλια αποτελούν τη μεγαλύτερη αιχμή του νόμου Διαμαντοπούλου. Και αυτό διότι αντί για τους καθηγητές και τους φοιτητές, τα συμβούλια διοίκησης θα τα ελέγχουν μάνατζερ εγκάθετοι του υπουργείου, που δεν θα διστάζουν να κόβουν τα βιβλία μας, να κλείνουν την εστία και να κλείνουν ακόμα και σχολές.\nΌπως μάλλον όλοι γνωρίζουν, μέχρι τώρα τις αποφάσεις για το πανεπιστήμιο τις έπαιρναν καθηγητές και φοιτητές μαζί. Λέγοντας μαζί εννοούμε στον ίδιο χώρο, διότι οι φοιτητές, εκτός από τους εκλεγμένους αντιπροσώπους που έχουν στα όργανα συνδιοίκησης (που είναι κατάκτηση του φοιτηκού κινήματος), μόνο με τις μαζικές τους παραστάσεις μπορούσαν διαχρονικά να πιέζουν τους καθηγητές και να διεκδικούν τα δικαιώματά τους. Πλέον με τα συμβούλια διοίκησης όλα τα παραπάνω καταργούνται αφού ο μάνατζερ και οι καθηγητές που επί της ουσίας θα διορίζονται και θα εγκρίνονται από το υπουργείο και θα εφαρμόζουν την πολιτική της κυβέρνησης χωρίς έλεος και χωρίς να πιέζονται από κανέναν.\nΤα συμβούλια διοίκησης θα αποτελούνται από 8 καθηγητές του πανεπιστημίου μας, 1 μεγαλοφοιτητοπαράγοντα, και 6 εξωπανεπιστημιακούς( καθηγητές του εξωτερικού, τύπους από την τοπική αυτοδιοίκηση, μέχρι και παπάδες!!!).Όσον αφορά τους φοιτητές ξεχνάμε τις εκλογές όπου κατεβαίνουμε με σχήματα, παρατάξεις και ανεξάρτητες συλλογικότητες και θα ξαναθυμηθούμε τα δεκαπενταμελή του σχολείου και τα αγγλικά κολέγια που το μόνο τους μέλημα είναι τα πάρτυ. Από ότι φαίνεται ο φοιτητής που θα εκλέγεται στο συμβούλιο πολύ περισσότερο σχέση θα έχει με την ΔΑΠ την ΠΑΣΠ και τα γκρουπ του καρναβαλιού παρά με την πολιτική και την συλλογική υπεράσπιση των συμφερόντων μας. Σε σχέση με τα 6 εξωτερικά μέλη πρόκειται για πρόσωπα που σύμφωνα με το νόμο: « Προσόντα για την εκλογή εξωτερικού μέλους είναι η ευρεία αναγνώριση του υποψηφίου στην επιστήμη, στα γράμματα ή τις τέχνες, η διάκρισή του στην κοινωνική, οικονομική, πολιτική ή πολιτιστική ζωή σε εθνικό ή σε διεθνές επίπεδο και η γνώση και εμπειρία από θέση ευθύνης». Δηλαδή άσχετους τύπους ως προς το πανεπιστήμιο και τις ανάγκες μας οι οποίοι θα είναι φαντάσματα με παχυλούς μισθούς.\nΟ ρόλος του συμβουλίου είναι η εφαρμογή του νόμου για την εκπαίδευση στο σύνολο του, ξεκινώντας από την κατάργηση του ασύλου, την εφαρμογή της διαγραφής φοιτητών στα ν+2 χρόνια ,την πειθάρχηση των φοιτητών μέσω της ποινικοποίησης των όποιων αγώνων τους, καθώς εν τέλει και το κλείσιμο των μη οικονομικά ¨βιώσιμων¨ σχολών του ιδρύματος. Θα είναι το όργανο που θα εκβιάζει μαζί με τη Διαμαντοπούλου τα τμήματα ως προς την εφαρμογή του νόμου διαμέσου της χρηματοδότησης. Επίσης θα είναι υπεύθυνο για τη χρηματοδότηση της φοιτητικής μέριμνας και των εστιών στην εποχή της λιτότητας και της φτώχειας που επιτάσσει το Δ.Ν.Τ. και η συγκυβέρνηση Παπαδήμου. Με άλλα λόγια την κατάργηση της δωρεάν σίτισης-στέγασης.\nΑπό τα παραπάνω λοιπόν φαίνεται πως η επερχόμενη αλλαγή στον τρόπο διοίκησης των πανεπιστημίων τείνει να αυταρχικοποιήσει την εκπαίδευση, να αναιρέσει κεκτημένα δεκαετιών του φοιτητικού κινήματος και να βάλει ταφόπλακα στην όποια προσπάθεια υπεράσπισής τους σε μια περίοδο μάλιστα διάλυσης και υποβάθμισης κάθε λαϊκού κεκτημένου.. Παρόλα αυτά οι φοιτητές δε σκύβουν το κεφάλι. Ήδη σε πολλά ιδρύματα πανελλαδικά γίνονται μαζικές κινητοποιήσεις με σκοπό το μπλοκάρισμα της εκλογής των μελών των συμβουλίων διοίκησης , κάτι που έγινε και εδώ στο Τ.Ε.Ι. Πάτρας και είχε ως αποτέλεσμα να μπει το πρώτο ανάχωμα στην αναδιάρθρωση αυτή. Ακολουθεί και η εκλογή τους στο πανεπιστήμιο Πάτρας, οπότε απαιτείται από τη συγκυρία να είμαστε σε ετοιμότητα έτσι ώστε με μαζικές και δυναμικές κινητοποιήσεις να αποτρέψουμε την προσπάθεια του υπουργείου να φέρει manager να διοικούν για μας χωρίς εμάς...\nΑναρτήθηκε από ΑΝ.Α.ΧΩ.ΜΑ. στις 3:31 μ.μ.


Οι επιπτώσεις του Wi - Fi : Ποτέ στο παιδικό δωμάτιο! - ΘΕΜΑ...ΥΓΕΙΑΣ\nHome / ΠΑΙΔΙ / Οι επιπτώσεις του Wi - Fi : Ποτέ στο παιδικό δωμάτιο!\nΟι επιπτώσεις του Wi - Fi : Ποτέ στο παιδικό δωμάτιο!\nΚυριακή, Δεκεμβρίου 13, 2020 ΠΑΙΔΙ\nΥπάρχουν επιστημονικές μελέτες σχετικά με τις ιδιαιτερότητες των ηλεκτρομαγνητικών κυμάτων και τις επιπτώσεις τους στον ανθρώπινο εγκέφαλο.\nΠράγματι στο κυτταρικό επίπεδο, υπάρχουν αλλαγές που μπορούν να επιβραδύνουν την ανάπτυξη των φυτών και βλάπτουν τη δραστικότητα του ανθρώπινου εγκεφάλου.\nΜειώστε τις επιπτώσεις\nΑπενεργοποιείτε το router το βράδυ, ή όταν δεν χρησιμοποιεί κανείς το Wi-Fi.\nΤοποθετήστε το Wi-Fi router σας σε ένα δωμάτιο που δεν το επισκέπτεστε συχνά και όχι στο παιδικό δωμάτιο ή το υπνοδωμάτιο.\nΜετά από περίπου 30 χρόνια, μπορούμε να καταλάβουμε επιτέλους τι αλλάζει στο ανθρώπινο σώμα, όταν βρίσκεται μόνιμα στην ζώνη της δράσης των ηλεκτρομαγνητικών κυμάτων.\nΠονοκέφαλος, διάσπαση προσοχής, αϋπνία, συνεχής κόπωση, μπορεί να είναι αποτελέσματα της επίδρασης της τεχνολογίας!\nΨαρονέφρι με σάλτσα ροζέ και μανιτάρια αρωματισμένα με θυμάρι\nΣυνελήφθη 62χρονος που παρίστανε τον ιατρό στα Χανιά


νίκος ξυδάκης | in.gr\nΧυδαία και υβριστική επίθεση Ξυδάκη κατά της ΝΔ - Ακούστε το ηχητικό ντοκουμέντο\n«Στο κόκκινο» η αντιπαράθεση για το προσφυγικό – Μ. Βολουδάκης και Ν. Ξυδάκης στο One Channel\nΓια το μεταναστευτικό, τις ευθύνες του ΣΥΡΙΖΑ και για το αν θα μπορούσε να έχει κάνει κάτι διαφορετικό η Νέα Δημοκρατία μίλησαν μέσα από την εκπομπή One Line ο βουλευτής της ΝΔ, Μανούσος Βολουδάκης και ο πρώην υπουργός επί διακυβέρνησης ΣΥΡΙΖΑ, Νίκος Ξυδάκης.\nΚαλεσμένος στην εκπομπή One Talk βρέθηκε το βράδυ της Πέμπτης (4/7) ο υποψήφιος βουλευτής του ΣΥΡΙΖΑ, Νίκος Ξυδάκης\nΣτο πλατό της εκπομπής One Line του One Channel βρέθηκε ο κοινοβουλευτικός εκπρόσωπος και βουλευτής Β’ Αθηνών, Νίκος Ξυδάκης, σχολιάζοντας τις εξελίξεις που διαμορφώνουν την πολιτική σκηνή στο δρόμο προς τις κάλπες της 7ης Ιουλίου, έπειτα από την βαριά ήττα της κυβέρνησης τόσο στις ευρωεκλογές, όσο και στις αυτοδιοικητικές εκλογές.\nΟικονομικές Ειδήσεις Der Standard: Η Ελλάδα μπορεί να αποτελέσει πρότυπο για το Ταμείο Ανάκαμψης 3 λεπτά πριν\nΠοδόσφαιρο Βαθμολογία UEFA : Έπεσε στην 20ή θέση η Ελλάδα, την κρατάει ζωντανή ο Ολυμπιακός 4 λεπτά πριν\nΠοδόσφαιρο Το μήνυμα του Βαγγέλη Μαρινάκη για τη μεγάλη πρόκριση του Ολυμπιακού 9 λεπτά πριν\nΠοδόσφαιρο Μαρτίνς : «Ήταν δίκαιο να προκριθούμε, το πιστεύαμε μέχρι το τελευταίο λεπτό» 11 λεπτά πριν\nΠοδόσφαιρο Ολυμπιακός : Πανηγύρισαν με την ψυχή τους τη σπουδαία πρόκριση 12 λεπτά πριν\nΚόσμος Η Πορτογαλία παρατείνει το lockdown τουλάχιστον έως τα μέσα Μαρτίου 20 λεπτά πριν


DIY or DIDon't | Σχολιάζουμε 5 viral TikTok με DIYs για την ... | Ομορφιά Ειδήσεις\nΑξίζει να δοκιμάσεις τις DIY μάσκες που προτείνουν ή όχι;\nΑν είσαι beauty addict και σκρολάρεις με τις ώρες στο TikTok, τότε σίγουρα η For You σελίδα σου θα είναι γεμάτη με DIY μάσκες ομορφιάς για ακμή. Τα αποτελέσματα που δείχνουν στο βίντεο είναι πραγματικά εντυπωσιακά. Αξίζει όμως να τις δοκιμάσεις; Δες παρακάτω ποιες είναι Missbloom approved και ποιες όχι:\nDIY μάσκες ομορφιάς για ακμή από το TikTok\nDIY: Ζεστή κομπρέσα και μέλι\nApproved!: ο μέλι είναι ένας μη επεξεργασμένος αντιβακτηριακός παράγοντας που σκοτώνει βακτήρια και εξαλείφει την ακμή. Αποτελεί ένα από τα λίγα ασφαλή συστατικά για DIY μάσκες προσώπου.\nDIY: Παγωμένο χρησιμοποιημένο φακελάκι με χαμομήλι\nApproved!: Οι θεραπευτικές ιδιότητες του χαμομηλιού είναι γνωστές από την αρχαιότητα. Σε συνδυασμό με τη χαμηλή θερμοκρασία, αυτό το hack σίγουρα θα βοηθήσει με τη μείωση της ερυθρότητας και του οιδήματος.\nDIY: Γάλα καρύδας, κουρκουμάς και μέλι\nApproved!: Τόσο το γάλα καρύδας, όσο και το μέλι είναι σούπερ ενυδατικά! Σε συνδυασμό με τις αντιφλεγμονώδεις ιδιότητες του κουρκουμά αυτή η μάσκα μπορεί όντως να βοηθήσει με την ακμή και -το σημαντικότερο- είναι ασφαλής στη χρήση.\nDIY: μέλι και κανέλα\nNot approved: Το μέλι αποτελεί ένα σούπερ θρεπτικό υλικό για την επιδερμίδα, καθώς είναι μοναδικά ενυδατικό, ενώ παράλληλα έχει και αντιβακτηριακές ιδιότητες. Η κανέλα αν και έχει και εκείνη αντιβακτηριακές ιδιότητες, μπορεί πολύ εύκολα να προκαλέσει ερεθισμούς, ειδικά στην ακνεϊκή επιδερμίδα.\nDIY: ελληνικό γιαούρτι και χυμός πορτοκαλιού\nNot approved: Μπορεί το ελληνικό γιαούρτι να είναι πολύ ενυδατικό και πλούσιο σε πρεβιοτικά, ωστόσο ο χυμός πορτοκαλιού είναι αρκετά όξινος και μπορεί να προκαλέσει ερεθισμούς στην επιδερμίδα.\nΜΑΣΚΕΣ ΟΜΟΡΦΙΑΣ ΓΙΑ ΑΚΜΗ


Βασίλης Κεγκέρογλου: Ο άνθρωπος από ξύλο… Ι.Σ. Καριώτης |\n5 June, 2020 - 13:45\nΤο πρόσωπο που εκφράζει ίσως καλύτερα από τον καθένα τη μετεξέλιξη του προοδευτικού ΠΑΣΟΚ σε κάτι εντελώς δουλικό στη Δεξιά, εντελώς εχθρικό στην Αριστερά\nΤο πρόσωπο που εκφράζει ίσως καλύτερα από τον καθένα τη μετεξέλιξη του προοδευτικού ΠΑΣΟΚ σε κάτι εντελώς δουλικό στη Δεξιά, εντελώς εχθρικό στην ΑριστεράΒουλευτής Ηρακλείου, γραμματέας της κοινοβουλευτικής ομάδας του ΚΙΝΑΛ, ο Βασίλης Κεγκέρογλου είναι το πρόσωπο που εκφράζει ίσως καλύτερα από τον καθένα τη μετεξέλιξη του προοδευτικού ΠΑΣΟΚ σε κάτι εντελώς δουλικό στη Δεξιά, εντελώς εχθρικό στην Αριστερά, ασύδοτο στον λόγο κατά του ΣΥΡΙΖΑ και προκλητικό στο ξύλο. Στη ράβδο ενός λόγου που μπορούσε να αποκαλεί τον Τόσκα πορτιέρο του Μπεγλίτη, τη Μαριλίζα συνένοχη του Τσοχατζόπουλου και τον Τσίπρα ψεύτη. Και στο ξύλο –στο σκαμνί!– για όσους στέρησαν από το ΠΑΣΟΚ του Κεγκέρογλου τη χρυσοφόρα αυτοδυναμία και την επίσης χρυσοφόρα συνεργασία με τη ΝΔ του Σαμαρά. Του Πολάκη, που κατά τον Κεγκέρογλου έπρεπε να πάει κατηγορούμενος γιατί μαγνητοφώνησε τον Στουρνάρα, και φυσικά του Παπαγγελόπουλου που έστησε δικαστικό κύκλωμα για να βγάλει τη σκευωρία της Novartis σκάνδαλο.


Τα προϊόντα μας γενικά αποστέλλονται εντός 3-5 εργάσιμων ημερών. Ωστόσο, εάν τα προϊόντα έχουν μεγάλη ζήτηση μπορεί να χρειαστούν έως και 2-3 εβδομάδες πριν από την παραλαβή του προϊόντος (ωστόσο αυτό είναι σπάνιο).\nΠαρέχετε πληροφορίες παρακολούθησης;\nΝαι, θα λάβετε ένα email με τον αριθμό παρακολούθησής σας μόλις υποβληθεί σε επεξεργασία και ολοκληρωθεί η παραγγελία σας. Ωστόσο, λάβετε υπόψη σας, λόγω δωρεάν αποστολής ή ζητημάτων πέρα από τον έλεγχό μας, περιστασιακά η παρακολούθηση δεν είναι διαθέσιμη.\nΣτην παρακολούθηση δέματος αναγράφεται "δεν υπάρχουν διαθέσιμες πληροφορίες αυτήν τη στιγμή";\nΓια ορισμένες μεταφορικές εταιρείες, χρειάζονται 2-5 εργάσιμες ημέρες για να ενημερωθούν οι πληροφορίες παρακολούθησης στο σύστημα. Για λόγους υλικοτεχνικής υποστήριξης, τα στοιχεία στην ίδια αγορά θα αποστέλλονται μερικές φορές σε ξεχωριστά πακέτα, ακόμη και αν έχετε καθορίσει συνδυασμένη αποστολή.\nΜου λείπουν μερικά από τα προϊόντα της παραγγελίας μου, τι συμβαίνει;\nΤα είδη μας αποστέλλονται ξεχωριστά ανάλογα με την παραγγελία σας. Εάν η παραγγελία σας περιέχει αντικείμενα από τρεις αποθήκες, θα είναι τρεις αποστολές. Το υπόλοιπο της αποστολής θα φτάσει σύντομα.\nΕίναι ασφαλής αυτός ο ιστότοπος;\nΠαίρνουμε πολύ σοβαρά την ασφάλεια των πελατών. Να είστε βέβαιοι ότι καμία προσωπική πληροφορία δεν θα κοινοποιηθεί ποτέ. Όλες οι πληροφορίες πληρωμής υποστηρίζονται από την καλύτερη προστασία απάτης του κλάδου.\nΠαραδίδετε στην Ευρώπη;\nΝαι φυσικά. Παραδίδουμε σε όλη την Ευρώπη. Ισχύουν διεθνείς χρεώσεις αποστολής.\nΠροσπαθούμε με κάθε τρόπο να επιλύσουμε τυχόν προβλήματα που έχουν οι πελάτες με τα προϊόντα τους στο διαδίκτυο, αλλά εάν θέλετε επιστροφή χρημάτων για τα προϊόντα σας, τότε μπορούμε να το κάνουμε εάν γίνει εντός 14 ημερών από την ημερομηνία αγοράς. Εάν υπάρχει λάθος εκτύπωσης, μπορεί να δημιουργηθεί αμέσως η επανεκτύπωση. Ωστόσο, τα προϊόντα μας εκτυπώνονται κατά παραγγελία, βλέποντας πώς κατασκευάζονται ειδικά για εσάς, δεν μπορούμε να δεχτούμε επιστροφές χρημάτων.Διαβάστε περισσότερα για την πολιτική επιστροφών εδώ.\nΈλαβα ένα σπασμένο αντικείμενο. Τι μπορώ να κάνω τώρα;\nΛυπούμαστε που το ακούμε αυτό. Απλώς στείλτε μας μια εικόνα του σπασμένου αντικειμένου στη διεύθυνση sales@bestorganiccosmeticsstore.com και θα σας στείλουμε αμέσως αντικατάσταση.\nΒρισκόμαστε στην Κέρκυρα, Ελλάδα.\nΔεν έχω λάβει ακόμα την παραγγελία μου. Γιατί παίρνει τόσο καιρό;\nΛυπούμαστε για την καθυστέρηση. Μερικές φορές η διεθνής αποστολή μπορεί να διαρκέσει περισσότερο λόγω εκτελωνισμού. Μπορείτε να παρακολουθήσετε την παραγγελία σας και να δείτε πού βρίσκεται αυτή τη στιγμή. Εάν εξακολουθείτε να πιστεύετε ότι χρειάζεστε βοήθεια για την παρακολούθηση ή πρέπει να ρωτήσετε για την παραγγελία σας, στείλτε μας email στη διεύθυνση: sales@bestorganiccosmeticsstore.com\nΘα χρεωθώ Τέλη ΦΠΑ & Τελωνεία για Διεθνείς Παραγγελίες (εκτός ΗΠΑ)\nΝαι, περισσότερο από πιθανό, ωστόσο, αυτό δεν είναι στο χέρι μας. Τα τέλη ΦΠΑ και Τελωνείων ποικίλλουν και εξαρτώνται από τη χώρα σας. Ενημερωθείτε για αυτό πριν κάνετε μια παραγγελία σε εμάς. Η J K Luxury European Products δεν φέρει καμία ευθύνη για τυχόν πρόσθετες χρεώσεις εκτός της αμοιβής αγοράς του προϊόντος σας και τα έξοδα αποστολής και διακίνησης όπου ισχύει.\nΜπορείτε να επικοινωνήσετε μαζί μας απευθείας μέσω της σελίδας επικοινωνίας μας. Ή στο sales@bestorganiccosmeticsstore.com. Κάποιος από την ομάδα θα απαντήσει συνήθως μέσα σε 24 ώρες.


Εμβόλια και παιδικές αρρώστιες: Η αλήθεια | Η παιδίατρος στη Θεσσαλονίκη: Ευδοκία Ξιούφη-Σπυρομήτρου\nΕμβόλια και παιδικές αρρώστιες: Η αλήθεια\n2014-04-28 Τα άρθρα μου στο iator.grαλήθειες, αρρώστιες, εμβόλιαexioufi\nΜετά τον πρώτο χρόνο τη σκυτάλη παραλαμβάνουν τα εμβόλια για τις παιδικές λεγόμενες αρρώστιες και πιο συγκεκριμένα το τριδύναμο εμβόλιο για την ιλαρά, ερυθρά και παρωτίτιδα καθώς και το εμβόλιο της ανεμευλογιάς.\nΤο εμβόλιο ιλαράς-ερυθράς-παρωτίτιδας είναι το πιο πολυσυζητούμενο ίσως εμβόλιο το τελευταίο χρονικό διάστημα και αυτό χάρη στη λανθασμένη συσχέτισή του με τον αυτισμό. Η βαρύγδουπη μελέτη, που πάνω της στηρίχτηκαν τόσοι και τόσοι [άλλοι από άγνοια, άλλοι από φοβία,\nάλλοι από ελλιπή ή κακή ή κακόβουλη ενημέρωση, άλλοι από συμφέρον] και η οποία συνέδεε ευθέως το συγκεκριμένο εμβόλιο με τον αυτισμό, αποδείχτηκε πέραν πάσης αμφιβολίας απάτη και ο υποστηρικτής της καταδικάστηκε από τα δικαστήρια. Δεν υπάρχει ούτε μια σοβαρή μελέτη που να αποδεικνύει σχέση εμβολίου και αυτισμού. Το μόνο κοινό τους χαρακτηριστικό είναι ότι συμπίπτουν χρονικά, δηλαδή ο αυτισμός φανερώνεται εκεί γύρω μετά το χρόνο συνήθως. Πέραν τούτου ουδέν και καθώς η έρευνα για τον αυτισμό προχωρά αποδεικνύεται ότι το μόνο με το οποίο δε σχετίζεται είναι τα εμβόλια. Βέβαια, κατανοώ τους γονείς των παιδιών με αυτισμό, που προσπαθούν να βρουν κάτι χειροπιαστό, όπως το εμβόλιο, όπου να ρίξουν το φταίξιμο για το πρόβλημα του παιδιού τους, αλλά θεωρώ εγκληματικό το γεγονός ότι, άθελά τους, παρασύρουν άλλους γονείς να αφήσουν τα παιδιά τους ανεμβολίαστα, όπως θεωρώ και εγκληματικά ανεύθυνους αυτούς που τους αφήνουν σε σύννεφα άγνοιας γύρω από το σοβαρό πρόβλημα του παιδιού τους και τις πιθανές αιτίες που το δημιούργησαν.\nΠολλοί από τους κατήγορους του εμβολίου στρέφονται κατά του γεγονότος ότι καλύπτει τρεις αρρώστιες ταυτόχρονα και συνιστούν μάλιστα να γίνονται τρία ξεχωριστά εμβόλια. Για πολλά χρόνια στο παρελθόν έτσι γινόταν. Αλλά αποδείχτηκε ότι έτσι καθυστερούσε πολύ η κάλυψη των παιδιών για πρακτικούς καθαρά λόγους. Στο σημείο αυτό θα ήθελα να κάνω μια αναδρομή στο παρελθόν από την προσωπική μου εμπειρία, που θα φανεί χρήσιμη, νομίζω, στον αναγνώστη που ενδιαφέρεται για επιστημονική αλήθεια. Όσοι από εμάς έχουμε κάποια ηλικία σίγουρα θυμόμαστε κάποια πράγματα για τις παιδικές αρρώστιες είτε είμαστε είτε δεν είμαστε γιατροί. Θυμάμαι, λοιπόν, τη μητέρα μου να με βάζει να καθίσω στην ημερήσια εκδρομή κάποιας τάξης του Δημοτικού σχολείου πλάι-πλάι κολλητά με την καλή μου συμμαθήτρια και φίλη μου προκειμένου να κολλήσω την ερυθρά, από την οποία ξέραμε πως είχε μόλις αρρωστήσει. Οι νεώτεροι θα αναρωτηθούν αν η μαμά μου είχε κάποιο πρόβλημα και με κακομεταχειριζόταν τοιουτοτρόπως. Αλλά, όλοι οι συνομήλικοί μου ξέρουν ότι έτσι κάναμε τότε με τις παιδικές αρρώστιες. Τρέχαμε να κολλήσουμε. Γιατί; Μα γιατί και οι αμόρφωτοι ακόμα ήξεραν ότι την παιδική αρρώστια πρέπει να την περάσεις μικρός. Γιατί; Μα γιατί, πρώτον, αν την περάσεις μεγάλος τόσο η πορεία όσο και οι επιπλοκές της νόσου διογκώνονται και δεύτερον γιατί το έμβρυο μιας εγκύου που θα αρρωστήσει από ερυθρά κατά την εγκυμοσύνη κινδυνεύει από πολύ χειρότερα, αλλά και το αγόρι που θα νοσήσει από παρωτίτιδα κινδυνεύει από στειρότητα. Εκείνο που δεν ξέρανε ακόμα τότε ήταν ότι η παρωτίτιδα ευθύνεται και για παρόμοια επιπλοκή και στα κορίτσια, αλλά και για εκδήλωση νεανικού σακχαρώδους διαβήτη. Αλλά και η ερυθρά συμπεριφέρεται με τον ίδιο τρόπο, σε μικρότερο ποσοστό, ανεξαρτήτως φύλου. Κορωνίδα όλων είναι η ιλαρά που ευθύνεται για μηνιγγοεγκεφαλίτιδα άμεσα και απώτερα, αλλά και για λιγότερο επικίνδυνες επιπλοκές, όπως η πνευμονία.\nΓια όλους τους παραπάνω λόγους, η επιστημονική κοινότητα κατέληξε ότι, ναι, τελικά δε χρειάζεται και δεν πρέπει να κυνηγάς τη συμμαθήτριά σου με άγνωστες συνέπειες για την υγεία σου. Και άρχισε να στρέφεται η έρευνα σε κατασκευή εμβολίων για τις παιδικές αρρώστιες. Στην αρχή έγινε το εμβόλιο για την πιο επικίνδυνη από τις τρεις, την ιλαρά, ύστερα για την ερυθρά και την παρωτίτιδα. Οι σημερινοί τριαντάρηδες και σαραντάρηδες θα δουν στα βιβλιάριά τους ότι οι μεν κυρίες έχουν κάνει το ιλαράς και το ερυθράς οι δε κύριοι το ιλαράς και το παρωτίτιδας. Ακόμα τότε δεν υπήρχε η γνώση πως ο,τι κάνει η καθεμιά από αυτές τις αρρώστιες στο ένα φύλο το κάνει και στο άλλο. Ασφαλώς, δυστυχώς, οι μαμάδες πολλών από εσάς δε σας εμβολίασαν με τα συγκεκριμένα εμβόλια, γιατί πολλοί παιδίατροι εκείνη την εποχή λόγω τεράστιας έλλειψης ενημέρωσης, για την οποία ευθύνονται και προσωπικά, έκαναν το ολέθριο σφάλμα να σπρώχνουν τα παιδιά προς τις άρρωστες συμμαθήτριες. Έτσι, λόγω των συγκεκριμένων νόσων, πολλές γυναίκες έχασαν τα μωρά τους πριν καν γεννηθούν ή, λίγο μετά τη γέννησή τους, πολλά ζευγάρια έμειναν χωρίς παιδιά παρά την επιθυμία τους και πολλοί συνάνθρωποί μας εμφάνισαν νεανικό σακχαρώδη διαβήτη, ενώ πολλά παιδιά που εμφάνισαν μηνιγγοεγκεφαλίτιδα χάθηκαν ή ζουν με τα νευρολογικά και όχι μόνο προβλήματά τους. Όταν, λοιπόν, πριν τριάντα περίπου χρόνια άρχισε να γίνεται το μικτό εμβόλιο ιλαράς-ερυθράς-παρωτίτιδας στα ελληνόπουλα, δε δίστασα να το κάνω ούτε στα ξένα παιδιά ούτε και στα δικά μου λίγο αργότερα. Γιατί εξασφαλίζει εξαιρετική κάλυψη και για τις τρεις παιδικές ταυτόχρονα και με μια επαναληπτική δόση καλύπτει τον κάθε άνθρωπο για όλη του τη ζωή. Φυσικά και μπορεί να εμφανίσει παρενέργειες. Αλλά, όπως και για όλα τα εμβόλια έτσι και γι αυτό, ισχύει το γεγονός ότι, αν κάνει άλφα αντίδραση ο κάθε οργανισμός στο εμβόλιο, τότε θα έκανε 2,3,…, 100 άλφα στην ίδια την αρρώστια. Για τελευταία φορά θα τονίσω, γιατί το θεωρώ extra σημαντικό, ότι εμβολιάζοντας τα παιδιά μας σταματάμε την εμφάνιση της ασθένειας στον πληθυσμό, προστατεύουμε τις εγκύους μας και τα μωρά που θα γεννηθούν και δε θα έχουν ακόμα εμβολιαστεί.\nΣαν επισφράγισμα θα σας πω ότι, όχι, δεν κόλλησα τελικά την ερυθρά από τη συμμαθήτριά μου και, ναι, ο μεγάλος μου γιος είχε πολύ άσχημες παρενέργειες από το εμβόλιο, που τον ταλαιπώρησαν για μέρες, αλλά και την επαναληπτική έκανε, χωρίς ούτε μια παρενέργεια και στα άλλα μου παιδιά έκανα το εμβόλιο. Και θα σας εξομολογηθώ και την αμαρτία μου:ναι, τότε, δεκαοχτώ χρόνια πριν, την είχα καθυστερήσει να του την κάνω την επαναληπτική, αλλά, όταν τελικά του την έκανα, αισθάνθηκα περήφανη για μένα και ήσυχη για εκείνον. Ξέρω ότι το παράδειγμα είναι σημαντικό και γι αυτό καταθέτω την αλήθεια της εμπειρίας μου γι αυτούς τους λίγους γονείς που δεν εμβολιάζουν τα παιδιά τους με το εμβόλιο αυτό, γιατί φοβούνται το φόβο.\nΑργήσαμε αρκετά να συνειδητοποιήσουμε ως επιστήμονες ότι και η ανεμευλογιά είναι στον ίδιο χορό, στον ίδιο κύκλο με τις υπόλοιπες παιδικές και ότι θα έπρεπε να της φερθούμε όπως και στις υπόλοιπες. Έτσι, τώρα πια εδώ και κάμποσα χρόνια εμβολιάζουμε τα παιδιά μας μετά το χρόνο και για την ανεμευλογιά. Αρκεί να έχεις δει μια φορά μόνο έμβρυο μητέρας ή νεογέννητο μητέρας με συγγενή ανεμευλογιά [έτσι λέγεται η ανεμευλογιά που περνά ένα έμβρυο του οποίου η μητέρα νόσησε από ανεμευλογιά κατά τη διάρκεια της κύησης] για να μη σταματήσεις ποτέ να εμβολιάζεις με το εμβόλιο της ανεμευλογιάς. Ευτυχώς, είναι ένα εμβόλιο που δεν πολεμήθηκε ιδιαίτερα, με εξαίρεση τις χαζές φωνές που ακόμα σποραδικά ακούγονται: »Μα γιατί να μην την περάσει την αρρώστια το παιδί; Δηλαδή, εμείς που την περάσαμε τι πάθαμε;» Λοιπόν, έχουμε και λέμε: μερικές επιπλοκές ανεμευλογιάς: δερματικές επιμολύνσεις, ουλές, πνευμονία, μηνιγγοεγκεφαλίτιδα, θάνατος, συγγενής ανεμευλογιά κ.α. Αυτόν που κάνει μια τέτοια ερώτηση μπορεί να μην τον ενδιαφέρουν, αλλά πόσο ενδιαφέρουν ένα ζευγάρι που θέλει να κάνει ένα γερό παιδί ή να διατηρήσει την καλή του υγεία όσο εξαρτάται από αυτό;\nΜια πολύ σημαντική και διαδεδομένη παιδική αρρώστια είναι η οστρακιά. Έχει την ιδιαιτερότητα να οφείλεται σε μικρόβιο, ενώ οι προαναφερθείσες οφείλονται σε ιούς. Δια τούτο και δεν υπάρχει εμβόλιο για την οστρακιά, δεδομένου ότι στην εποχή μας διαγιγνώσκεται εύκολα και θεραπεύεται επίσης εύκολα με χορήγηση συγκεκριμένης αντιβίωσης. Είναι η μόνη παιδική που θα συναντήσουν οι γονείς ενός σωστά εμβολιασμένου παιδιού.\nΓια κανένα από τα παραπάνω εμβόλια δεν είστε μεγάλοι. Ακόμα και μετά την ενηλικίωση τα εμβόλια αυτά μπορούν και πρέπει να γίνουν σε όσους και όσες δεν έχουν περάσει κάποια παιδική.\nLink στο iator: http://www.iator.gr/2014/04/28/emvolia-paidikes-arrosties-alitheia/\n← Τα εμβόλια του πρώτου χρόνου της ζωής\tΑχ! αυτά τα εμβόλια! δεν τελειώνουν ποτέ; →


ΥΠΕΣ: Η Διακήρυξη Λευκωσίας αποτελεί ορόσημο για την μετέπειτα πορεία των κρατών του ΣτΕ\nΟ Υπουργός Εσωτερικών κ. Νίκος Νουρής και ο Επικεφαλής του Τμήματος Κοινωνίας της Πληροφορίας του Συμβουλίου της Ευρώπης κ. Patrick Penninckx προέβησαν σήμερα σε δηλώσεις για την ολοκλήρωση του Συνεδρίου Υπουργών αρμόδιων για τα Μέσα Ενημέρωσης και την Κοινωνία της Πληροφορίας του Συμβουλίου της Ευρώπης με τίτλο: «Τεχνητή Νοημοσύνη – Νοήμονες Πολιτικές: Προκλήσεις και Ευκαιρίες για τα Μέσα Ενημέρωσης και τη Δημοκρατία», που συνδιοργανώνεται από το Συμβούλιο της Ευρώπης και την Κυπριακή Δημοκρατία, μέσω του Γραφείου Τύπου και Πληροφοριών, στο Ξενοδοχείο Hilton, στη Λευκωσία.\nΑπευθυνόμενος στους εκπροσώπους των μέσων ενημέρωσης, ο κ. Υπουργός ανέφερε:\n«Ολοκληρώθηκαν σήμερα οι εργασίες ενός εξαιρετικά σημαντικού Συνεδρίου, το οποίο συνδιοργανώθηκε από το Συμβούλιο της Ευρώπης και την Κυπριακή Δημοκρατία. Το Συνέδριο για την Τεχνητή Νοημοσύνη, ένα Συνέδριο τα πορίσματα του οποίου θεωρώ ότι θα αποτελέσουν σταθμό και ορόσημο για τη μετέπειτα πορεία στις χώρες μέλη του Συμβουλίου της Ευρώπης.\nΑξιολογήσαμε μέσα από αυτό το διήμερο Συνέδριο μια σειρά προβλημάτων από την εφαρμογή της Τεχνητής Νοημοσύνης και βεβαίως των τεχνολογικών εξελίξεων. Μέσα από τη συμμετοχή των 47 Υπουργών και Εκπροσώπων Υπουργείων χωρών μελών αλλά και των 370 τόσων συνέδρων που εκπροσωπούσαν διάφορες οργανώσεις του εξωτερικού αλλά και τους πάρα πολλούς – πέραν των 600, επίσης, που συμμετείχαν και παρακολούθησαν αυτό το Συνέδριο φθάσαμε και καταλήξαμε σε τέσσερα ψηφίσματα και βεβαίως μια τελική διακήρυξη, τη Διακήρυξη της Λευκωσίας.\nΑυτή η Διακήρυξη της Λευκωσίας θεωρώ, όπως είπα στην αρχή εισαγωγικά, ότι θα είναι ορόσημο. Μετά από οκτώ χρόνια το Συμβούλιο της Ευρώπης καταφέρνει να φθάνει σε μια τέτοια Διακήρυξη η οποία διαλαμβάνει συγκεκριμένες παραινέσεις προς τα κράτη μέλη του Συμβουλίου της Ευρώπης για να εφαρμόσουν μια σειρά από πρακτικές τόσο σε νομοθετικό όσο και σε πολιτικό επίπεδο οι οποίες θα διασφαλίζουν, μεταξύ άλλων, τα συμφέροντα των πολιτών, την προστασία των ιδίων των δημοσιογράφων, την ασφάλεια της δημοσιογραφίας αλλά βεβαίως και τον αντίκτυπο της πανδημίας που είχε στα Μέσα Μαζικής Επικοινωνίας.\nΕίναι η πεποίθησή μας ότι η Κυπριακή Δημοκρατία, όπως εκθέσαμε τις θέσεις μας μέσα από αυτό το Συνέδριο, είναι ήδη σε ένα εξαιρετικά καλό δρόμο, όσον αφορά τα συγκεκριμένα θέματα, και έχουμε ήδη εφαρμόσει προληπτικά τα πλείστα από όσα σήμερα έχουμε συζητήσει. Όμως υπάρχει δρόμος ακόμα για να βελτιωθεί το σύνολο των κρατών μελών και αυτό αναμένουμε ότι θα γίνει πραγματικότητα.\nΘέλω να ευχαριστήσω ιδιαίτερα τον κ. Patrick Penninckx που είναι δίπλα μου και είναι ο Επικεφαλής τους Τμήματος της Κοινωνίας της Πληροφορίαςτου Συμβουλίου της Ευρώπης, θέλω να ευχαριστήσω τον Γενικό Διευθυντή Ανθρωπίνων Δικαιωμάτων και Κράτους Δικαίου του Συμβουλίου της Ευρώπης κ. Χρήστο Γιακουμόπουλο, όλη την Ομάδα του Συμβουλίου της Ευρώπης αλλά, βεβαίως, θα ήμουν αγνώμων εάν δεν ευχαριστούσα ιδιαίτερα ολόκληρη την Ομάδα του Γραφείου Τύπου και Πληροφοριών και των Λειτουργών του Υπουργείου Εσωτερικών που μαζί, σε μια εξαιρετικά οργανωμένη και επίπονη προσπάθεια, έκαναν πράξη αυτό το Συνέδριο το οποίο γίνεται κάτω από τις δύσκολες συνθήκες της πανδημίας, όμως νομίζω ότι θα δείτε τα αποτελέσματά του. Ήταν εξαιρετικά επωφελή και από πλευράς οργάνωσης άρτια. Ευχαριστίες σε όλους τους συντελεστές αυτού του σπουδαίου Συνεδρίου και βεβαίως, ο δημοσιογραφικός κόσμος αλλά ιδιαίτερα οι πολίτες θα πρέπει να αναμένουν ότι με την εφαρμογή όλων όσων διαλαμβάνονται στη Διακήρυξη της Λευκωσίας θα έχουμε ένα ασφαλέστερο περιβάλλον και για τη δημοσιογραφία αλλά κυρίως για τους πολίτες».\nΑπό πλευράς του, ο Επικεφαλής του Τμήματος Κοινωνίας της Πληροφορίας του Συμβουλίου της Ευρώπης κ. Patrick Penninckx ανέφερε:\n«Just a comment. This was an extremely important conference my dears, we know that our Secretary General for example has explained quite widely that freedom of expression and the protection of journalists in Europe is backsliding. We all have very recent events in mind when we speak about freedom of expression – and we know that journalists are being jailed and that journalists are being prosecuted, and in order to respond to those new developments, including developments with regards to the digital society and the transformation that this profession has meant for many journalists, media actors, we needed to be able to give a response, not only a response at administrative level, but the response at political level, and that is what this ministerial conference has been doing. It is the first time, quite honestly, that we have 45 Ministers that gathered, even though it was only online, it is an important commitment of states to be able to say, this freedom of expression is one of the corner stones of our societies and we need to protect it, we need to ensure that in these developments, in these digital developments, we have, and find a new place for media actors in our society. In order to protect democracy, in order to protect the societies as we know, and despite the pandemic, we can ensure that media freedom is not being curtailed, because of this pandemic and because of the crisis situation that we are living, but that we can also ensure that, despite the crisis situation, media freedom is being upheld. That was the key message of the conference. Thank you».\nΣτη συνέχεια, οι κ.κ. Νουρής και Penninckx απάντησαν σε ερωτήσεις δημοσιογράφων, ως εξής:\nQ: When will the resolution and the declaration be implemented?\nA: The resolutions and the declaration are already online. They are public. As soon as the Minister declared that they were adopted, they have been put online and they are consultable to everyone. Even before the conference now is finished. That basically means that we will start implementing them. We will, as Council of Europe, follow an action plan in order to implement them, we have already foreseen, in a four-year visionary, action, in order to ensure that the resolutions are translated, not only in theory, but also in practice.\nΕρώτηση: Η ελευθερία του λόγου κατοχυρώνεται μέσα από αυτό το σημαντικότατο Συνέδριο που θα φέρει την επωνυμία Διακήρυξη της Λευκωσίας.\nΥπουργός: Νομίζω ότι είναι εξαιρετικά σημαντικό επίτευγμα της Κυπριακής Δημοκρατίας και το γεγονός ότι μπορέσαμε ακριβώς να αναλάβουμε τη διοργάνωση και να συνδιοργανώσουμε μαζί με το Συμβούλιο της Ευρώπης αυτό το εξαιρετικά σημαντικό Συνέδριο αλλά βεβαίως το γεγονός ότι δακτυλοδείξαμε, αν μου επιτρέπετε, τα προβλήματα που αντιμετωπίζουμε και στον ευρωπαϊκό χώρο αλλά και στα κράτη μέλη τα υπόλοιπα του Συμβουλίου της Ευρώπης όσον αφορά την ασφάλεια της δημοσιογραφίας, την ελευθερία του λόγου, την ελευθερία της έκφρασης που επεκτείνεται όμως, επιτρέψτε μου να πω και πολύ πέραν του δημοσιογραφικού κόσμου και βεβαίως, αναφέρομαι στους ίδιους του πολίτες. Είναι κάτι το οποίο ήταν εξόφθαλμα έντονο μέσα από τις συζητήσεις όλων των συναδέλφων Υπουργών και εκπροσώπων και είναι αυτά που περιγράφονται ακριβώς στη Διακήρυξη της Λευκωσίας ότι τα κράτη μέλη θα πρέπει σε εθνικό επίπεδο νομοθετικά αλλά και πολιτικά να διασφαλίσουν ακριβώς αυτά τα πολύ σημαντικά αξιώματα τα οποία θα πρέπει να διακρίνουν και την ελευθερία του λόγου, αλλά και τον τρόπο άσκησης του δημοσιογραφικού λειτουργήματος.\nΕρώτηση: Έλαβε μέρος η Τουρκία;\nΥπουργός: Όχι, η Τουρκία παρά το γεγονός ότι είναι μέλος του Συμβουλίου της Ευρώπης επέλεξε να μην συμμετάσχει.\nPrevious Roland Garros: Πήρε το πρώτο σετ ο Τσιτσιπάς με 6-3\nNext Ο Έλον Μασκ παρουσίασε το γρηγορότερο Tesla Model S Plaid με τιμή… (Video)


Επιστήμονες αμφισβητούν την αξία της βιταμίνης D – medicalnews.gr\nΜε δημοσίευμα στο ιατρικό περιοδικό Lancet, γάλλοι ερευνητές λένε ότι η έλλειψη βιταμίνης D, γνωστή και ως βιταμίνη του ήλιου, δεν σημαίνει χειρότερη υγεία, αν και δεν διερεύνησαν καθόλου της υγεία των οστών. Όπως γνωρίζουμε υπάρχουν συγκεκριμένες ομάδες (π.χ. τα παιδιά, οι ηλικιωμένοι) στις οποίες συστήνεται η λήψη συμπληρωμάτων βιταμίνης D.\nΠροηγούμενο Σνακ για διαβητικούς


Πρόσφυγας στο BBC: Είναι πολύ επικίνδυνα στην Ελλάδα (VIDEO)\nΟ 17χρονος Μουσταφά είναι πρόσφυγας και μένει εδώ και πολλούς μήνες σε εγκαταλελειμμένο εργοστάσιο στην Πάτρα μαζί με πολλούς ακόμη μετανάστες.\nΈχοντας προσπαθήσει αρκετές φορές να φύγει από τη χώρα και να πάει στην Ιταλία ο ίδιος μιλώντας στο BBC λέει «πως είναι πολύ επικίνδυνο να ζεις έξι ή επτά μήνες στην Ελλάδα».\nΟι εικόνες που δείχνει το βρετανικό τηλεοπτικό δίκτυο πραγματικά σοκάρουν και όπως ο 17χρονος Μουσταφά λέει: «Τις περισσότερες φορές δεν έχουμε ρεύμα. Είναι πολύ βρώμικα και κοιμόμαστε κάτω χωρίς χαλιά. Όταν κάνει κρύο, πολλά αγόρια αρρωσταίνουν».\nΟ Μουσταφά έχει προσπαθήσει αρκετές φορές να διαφύγει από τη χώρα αλλά η αστυνομία τον πρόλαβε. Ο ίδιος όμως δηλώενι πως θα ξανακρυφτεί κάτω από κάποιο φορτηγό μέχρι να τα καταφέρει. «Θα το κάνω ξανά και ξανά. Δεν με ενδιαφέρει αν κινδυνεύσεω. Όλα είναι θέμα τύχης» λέει στο BBC.


Επιτρέπεται η ανάληψη μετρητών για πληρωμή εισφορών, παραβόλων, γραμματίων, δικαστικών ενσήμων κ.α, εφόσον δεν γίνεται διαφορετικά | Ανάλυσέ το\nHome›Επικαιρότητα›Επιτρέπεται η ανάληψη μετρητών για πληρωμή εισφορών, παραβόλων, γραμματίων, δικαστικών ενσήμων κ.α, εφόσον δεν γίνεται διαφορετικά\nΔημοσιεύθηκε η ΥΑ Aριθμ. Γ.Δ.Ο.Π. 12/7.1.2016 (ΦΕΚ Β' 4) με την οποία επιτρέπεται: "Η ανάληψη μετρητών αποκλειστικά και μόνον για πληρωμή εισφορών, παραβόλων, γραμματίων, δικαστικών ενσήμων και τελών απογράφου, που σχετίζονται με την άσκηση και την εκδίκαση ενδίκων βοηθημάτων και μέσων ή με την καταβολή πάσης φύσεων εγγυοδοσιών ή χρηματικού ποσού από μετατροπή στερητικής της ελευθερίας ποινής, εφόσον οι ανωτέρω πληρωμές δεν δύναται να διενεργηθούν με έκδοση τραπεζικής επιταγής ή με μεταφορά πίστωσης μέσω των πιστωτικών ιδρυμάτων, αλλά μόνο με μετρητά.\nΗ αναγκαιότητα της ανάληψης του συγκεκριμένου ποσού μετρητών αποδεικνύεται με βεβαίωση του πληρεξουσίου δικηγόρου αναφορικά με την ενέργεια στην οποία θα προβεί, απόσπασμα απόφασης, διάταξη, καθώς και κάθε άλλο σχετικό έγγραφο από το οποίο να προκύπτει η αιτία καταβολής".\nΜπορείτε να δείτε ολόκληρη την απόφαση στο παραπάνω συνημμένο αρχείο\nΣκληρή ανακοίνωση της ΕΣΗΕΑ για το νέο ...\nΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΕΙΣΑΓΩΓΗ ΣΤΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΤΗΣ ΝΟΜΙΚΗΣ ΣΧΟΛΗΣ ΤΟΥ ΑΠΘ ΓΙΑ ΤΟ ΑΚΑΔΗΜΑΪΚΟ ΕΤΟΣ 2016-2017


Ο Μικρός Πρίγκιπας και κάθε μία αλεπού ⋆ TheBluez.gr\nΟ μικρός πρίγκιπας της ιστορίας μας ακούει PLACEBO. Είναι η επιτομή όλων των στίχων του Brian Molko, θα μπορούσε να είναι και ο ίδιος ο Molko. Στο πιο διάφανο, στο πιο εύθραυστο, στο πιο όμορφο, στο πολύ πιο όμορφο. Ένας μικρός πρίγκιπας στο 2ο μισό της 3ης δεκαετίας της ζωής του, έχει σκάψει ήδη δρόμους στα 26-27 χρόνια της δραματικής του ύπαρξης. Πολλά αυλάκια, πολλές χαρακιές.\nΟ πρίγκιπας μας λατρεύει ένα τριαντάφυλλο που δεν μπορεί να έχει, ένα τριαντάφυλλο που αγάπησε (λέει) μα άφησε πίσω, ένα σνομπ τριαντάφυλλο, αριστοκρατικό και δυσπρόσιτο, πολύ βολικά ριζωμένο σε άλλο πλανήτη. Μια αγάπη χαμένη, προδομένη, μια πληγή του μικρού μας πρίγκιπα που αιμορραγεί ανοιχτά. “Αυτός είμαι” λέει και επιδεικνύει σε κάθε ευκαιρία τα σημάδια του και σκαλίζει το δέρμα για να βγάλει κι άλλο αίμα, να σοκάρει κάθε φορά τους θεατές της πριβέ του αυτής παράστασης. (Πότε σταματάει μία παράσταση να είναι ιδιωτική; Ένα μυστικό σταματάει να είναι κοινό όταν το μοιράζονται μερικές χιλιάδες κόσμου;)\nΑλεπούδες. Δεκάδες. Μοναδικά ίδιες, ξεχωριστά απαράλλαχτες, όλες.\nΆγριες, ατίθασες, ανεξημέρωτες, όλες ανένταχτες και μόνες. Μοναδικές και μοναχικές από επιλογή, ίσως και από πρόσταγμα της φύσης. Βρέθηκαν στο δρόμο του μικρού πρίγκιπα ή ίσως επιδίωξε εκείνος να βρεθεί στο δικό τους δρόμο και να απαιτήσει το βλέμμα τους με την ομορφιά του, με την παιδικότητα του, με το θόρυβο που έκαναν οι σταγόνες από το αίμα του που έπεφταν στη γη. Είχαν συνηθίσει οι αλεπουδίτσες στο χώμα, στις πέτρες, στη βροχή, μα σε αίμα δεν είχαν ξαναβουτηχτεί τα ποδαράκια τους, άλλο εκτός από το δικό τους. Που δεν ήταν αίμα μιας ιδεατής ροζ αιθέριας αγάπης, μα αίμα επιβίωσης και πάλης με άγρια θηρία.\nΈτσι εξατατούσε κάθε αλεπού, ο πρίγκιπας. Δεν τους πουλούσε παραμύθι δείχνοντας τα δυνατά σημεία του, μα αφήνοντας τις αδυναμίες του εκτεθειμένες. “Δεν είμαι διαθέσιμος, φύγε μακριά μου” ψιθύριζεκάθε φορά, ενώ τα μαλλιά του, τα δάχτυλα του, οι ώμοι του απαιτούσαν “αγάπησε με”. Και κάθε αλεπού, συνηθισμένη να παλεύει με σκυλιά και λύκους, αφέθηκε στην επιθυμία της που εξ αρχής της ύπαρξης της φώναζε: ΕΞΗΜΕΡΩΣΕ ΜΕ. Και γονάτιζε στον μικρό πρίγκιπα. “Θα πονέσεις” προσποιόταν ενδιαφέρον εκείνος, χαρακώνοντας σπιθαμή προς σπιθαμή το κορμί κάθε αλεπουδίτσας, “εσύ μου το ζήτησες” αποποιούμενος όλες τις ευθύνες.\nΚι όταν το άγριο ζώο κατέληγε πειθήνιο όργανο, όταν είχε πλέον απωλέσει κάθε χαρακτηριστικό της ράτσας του και είχε μεταμορφωθεί σε αυλικό, ο μικρός πρίγκιπας ανακοίνωνε την αναχώρηση του, επικαλούμενος πίστη στο μακρινό, ουσιαστικά ανύπαρκτο τριαντάφυλλο του παρελθόντος, που συχνά καμωνόταν πως του όριζε το παρόν και το μέλλον του.\n2 βήματα πιο κάτω, έχοντας προσθέσει άλλη μια ουρά αλεπουδίτσας στο μπρελόκ του, ο μικρός πρίγκιπας αιχμαλώτιζε πάλι στρατούς, με μόνο όπλο την σιχαμένη αθωότητα του και την υπερβατική ομορφιά του, κρύβοντας επιμελώς το αιμοδιψές μυαλό και τις βαμπίρινες προθέσεις του.\nΚι ήρθε η ώρα, 26 – 27 χρόνια μετά, που ο μικρός πρίγκιπας βαρέθηκε. Δεν κουράστηκε, ψέμματα λέει το βιβλίο. Βαρέθηκε απλά.\nΕπέλεξε μια ερημική τοποθεσία, έχοντας ενημερώσει ασφαλώς όλους τους θιασώτες και σε μία ιδιωτική προβολή μερικών χιλιάδων θεατών που είχαν την ψευδαίσθηση πως για τα μάτια τους μόνο έπαιζε κι αυτή τη φορά παράσταση, αφέθηκε να τον δαγκώσει ένα καλά δασκαλεμένο φίδι. Ένα φίδι εκπαιδευμένο από τον ίδιο, που εξετέλεσε κατά γράμμα τις οδηγίες που του είχαν δωθεί.\nΤο κοινό αποχαιρέτησε τον μικρό πρίγκιπα με σπαραγμό, ικανοποιημένο για την κατάληξη της ιστορίας, έτσι οφείλει να τελειώνει κάθε παραμύθι που σέβεται τον εαυτό του. Με happy end. Ο πρίγκιπας επέστρεψε στο τριαντάφυλλο του αφού άλλαξε τον κόσμο με την δύναμη της αθωότητας και της αλήθειας του.\nΑς είναι ελαφρύ το χώμα που σκεπάζει την υποκρισία του.\nΚι εσύ μικρέ μου αφηγητή, που υπογράφεις αυτήν εδώ την αλλόκοτη ιστορία, μη νομίζεις πως μας ξεγελάς. Το αεροπλάνο σου δεν έτυχε να πέσει στην έρημο του μικρού πρίγκιπα, εσύ το έριξες. Δεν κατέγραψες τυχαία το χρονικό της παραμονής του ήρωα σου στον πλανήτη, εσύ το επέλεξες. Είθε κι εσύ κάποτε να αμοιφθείς για το άξιο πόνημα σου.


Σύκο: Το φρούτο – λουλούδι του μήνα! – Loukia Mourouzidi\nPosted by loukiamourouzidi on July 30, 2018\nΠαρόλο που το σύκο θεωρείται φρούτο, στην πραγματικότητα είναι λουλούδι. Υπάρχουν πολλές ποικιλίες σύκων που εμφανίζονται από τον Ιούλιο μέχρι τον Σεπτέμβριο, ενώ υπάρχουν παστά σύκα ολόχρονα. Είναι πολύ ευαίσθητο φρούτο και μπορεί να διατηρηθεί το αργότερο για 10 μέρες μετά το μάζεμα του από το δέντρο. Η συκιά είναι ένα από τα αρχαιότερα δέντρα γνωστά στην ιστορία και μπορεί να αντέξει μέχρι 100 χρόνια. Τα σύκα θεωρούνταν θεραπευτικά για περισσότερες από 40 ασθένειες και οι Αρχαίοι Έλληνες είχαν νόμους, οι οποίοι απαγόρευαν την εξαγωγή τους.\nΣυνεισφορά στην ενυδάτωση του οργανισμού\nΤο σύκο, όπως όλα τα καλοκαιρινά φρούτα, περιέχει μεγάλη ποσότητα νερού. Έτσι συνεισφέρει στην απαραίτητη ενυδάτωση που χρειάζεται ο οργανισμός μας κατά τους καλοκαιρινούς μήνες.\nΤο σύκο βοηθά στην καλή λειτουργία του εντέρου, επειδή περιέχει φυτικές ίνες και μεγάλη ποσότητα προβιοτικών. Ο συνδυασμός τους, μαζί με το νερό που περιέχει το σύκο, βοηθά στην καλή λειτουργία του εντέρου, βοηθώντας με αυτό τον τρόπο την καταπολέμηση της δυσκοιλιότητας.\nΠαροχή αντιοξειδωτικής δράσης\nΤο σύκο παρέχει αντιοξειδωτική δράση, λόγω του β-καροτένιου που περιέχει, το οποίο ανήκει στην ομάδα της βιταμίνης Α. Το β-καροτένιο προσφέρει το χρώμα που έχει το σύκο και έχει διπλή δράση. Προστατεύει ενάντια στη δημιουργία ελευθέρων ριζών στα κύτταρα, οι οποίες μειώνουν την καύση ενέργειας και ενισχύει το ανοσοποιητικό σύστημα.\nΑποτροπή των αιμορραγιών\nΤο σύκο περιέχει τη βιταμίνη Κ, η οποία είναι υπεύθυνη για το πήξιμο του αίματος και την αποτροπή των αιμορραγιών.\nΜείωση κινδύνου εμφάνισης καρδιαγγειακών παθήσεων\nΤο σύκο περιέχει φολικό οξύ, το οποίο μειώνει τον κίνδυνο εμφάνισης καρδιαγγειακών παθήσεων και κάποιων μορφών καρκίνου. Επίσης, βοηθά στην ανάπτυξη του οργανισμού, στην παραγωγή αιμοσφαιρίνης, στον μεταβολισμό των αμινοξέων, στη σύνθεση των φωσφολιπιδίων, του DNA, των πρωτεϊνών, των νέων κυττάρων και των νευροδιαβιβαστών και αποτρέπει την εμφάνιση αναιμίας. Το σύκο βοηθά ιδιαίτερα τις εγκυμονούσες αφού το φολικό οξύ αποτρέπει διάφορες ασθένειες του εμβρύου.\nΜείωση των χρόνιων φλεγμονών στο σώμα\nΤο σύκο περιέχει την ουσία χολίνη, η οποία εκτός από τη μείωση των χρόνιων φλεγμονών, είναι υπεύθυνη για τη λειτουργία του ύπνου, της κίνησης των μυών και της ενίσχυσης της μνήμης. Επίσης, βοηθά στη δομή του κυτταρικών μεμβράνων, στη μετάδοση των νευρικών μηνυμάτων και στην απορρόφηση του λίπους.\nΔημιουργία δυνατών δοντιών και οστών\nΤο σύκο είναι πλούσιο σε ασβέστιο, το οποίο είναι απαραίτητο για τη δημιουργία δυνατών δοντιών και οστών, για τον ερεθισμό των νεύρων, τη σύσπαση των μυών, τη ρύθμιση της πίεσης του αίματος και τη διατήρηση των κυτταρικών μεμβράνων.\nΚαλή λειτουργία των κυττάρων\nΤο μαγνήσιο που περιέχει το σύκο είναι υπεύθυνο για τη λειτουργία όλων των κυττάρων στο σώμα. Η μισή αποθηκευμένη ποσότητα του βρίσκεται στα κύτταρα των ιστών και οργάνων και η άλλη μισή βρίσκεται μαζί με το φώσφορο και το ασβέστιο στα οστά.\nΚαλός μεταβολισμός ενέργειας\nΤο φώσφορο το οποίο περιέχει το σύκο είναι υπεύθυνο για τον μεταβολισμό ενέργειας, λίπους, αμινοξέων και υδατανθράκων. Επίσης, ρυθμίζει το ασβέστιο, χρησιμοποιεί τις βιταμίνες και μεταφέρει το οξυγόνο στο αίμα.\nΚαλή πίεση του αίματος\nΤο σύκο περιέχει κάλιο, το οποίο ρυθμίζει την ισορροπία του νερού στο αίμα, με αποτέλεσμα την καλή διατήρηση της πίεσης του αίματος. Το κάλιο είναι επίσης υπεύθυνο για τη μεταβίβαση των μηνυμάτων στα νεύρα, για τη συστολή των μυών, για τη γλυκόλυση και τον σχηματισμό γλυκογόνου, τη σύνθεση και χρήση των πρωτεϊνών, για την ισορροπία μεταξύ οξέων και βάσεων στο σώμα και για τη λειτουργία των ενζύμων στα κύτταρα.\nΟι φυτοστερόλες που βρίσκονται στο σύκο, έχουν το ίδιο σχήμα με τη χοληστερόλη και την ανταγωνίζονται στην απορρόφηση από το γαστρεντερικό σύστημα. Έτσι η παρουσία φυτοστερόλων μειώνει την απορρόφηση της χοληστερόλης και βοηθά στη μείωση της χοληστερόλης στο αίμα.\nΑύξηση γλυκόζης στο αίμα και θερμίδες\nΟ γλυκαιμικός δείκτης είναι η ένδειξη για το πόσο γρήγορα αυξάνει κάποιο φαγητό, τη γλυκόζη στο αίμα. Όσο πιο χαμηλός είναι ένας γλυκαιμικός δείκτης, τόσο λιγότερο την αυξάνει. Το γλυκαιμικό φορτίο είναι επίσης, δείκτης ένδειξης για το πόσο γρήγορα αυξάνει κάποιο φαγητό τη γλυκόζη στο αίμα, λαμβάνοντας όμως υπόψη τους υδατάνθρακες που περιέχει. Το σύκο έχει μέτριο γλυκαιμικό δείκτη που φτάνει το 60 και μέτριο γλυκαιμικό φορτίο, το οποίο είναι 16 ανά σύκο. Αυτό σημαίνει ότι άτομα που έχουν διαβήτη πρέπει να είναι προσεκτικά με την κατανάλωση του σύκου αφού αυξάνει τα επίπεδα της γλυκόζης στο αίμα. Ένα μεγάλο σύκο περιέχει επίσης σχεδόν 50 θερμίδες και αυτός είναι ακόμα ένας λόγος να καταναλώνονται με μέτρο.\nΤο σύκο περιέχει πολλές βιταμίνες, μέταλλα και ιχνοστοιχεία, καθιστώντας το ικανό να βοηθήσει στην αντιμετώπιση αρκετών προβλημάτων υγείας. Λαμβάνοντας όμως υπόψη, τις αρκετές θερμίδες και το μέτριο γλυκαιμικό δείκτη και φορτίο που περιέχει, πρέπει να γίνεται κατανάλωση του με μέτρο.\nPrevious Post Καρπούζι: Πόσο καλά γνωρίζουμε το εθνικό φρούτο μας;\nNext Post Ψωρίαση: Τι είναι και πώς αντιμετωπίζεται με τη διατροφή